Tarpojien toimintamerkki | Suomen Partiolaiset\nSuomen Partiolaiset Uganda-projekti\nProjekti muualla mediassa\nSamoajien ja vaeltajien toimintamerkki\n#NoMissedSchoolDays -aktiviteettien tavoitteena on tietoisuuden lisääminen globaaleista haasteista sekä, tasa-arvon lisääminen ja stigmojen ja tabujen vähentäminen. Tavoitteena on myös tiedon lisääminen kuukautisterveydestä sekä sen huomioiminen partiossa.\nTarpoja osaa toimia yhdessä muiden kanssa huomioiden muiden ihmisten tarpeet. Hän ymmärtää kuukautishygieniasta huolehtimisen eri ulottuvuudet. Tarpoja kehittää empatiataitojaan ja ymmärtää, että omat tarpeet eivät ole ainutlaatuisia. Hän oivaltaa kuukautisterveyden yhteiskunnalliset ja sosiaaliset merkitykset sekä osaa kyseenalaistaa niitä. Hän ymmärtää, ettei yhteiskunnallisesti annetut merkitykset ole koko totuus. Tarpoja tekee viisi seuraavista aktiviteeteista (kolme pakollista ja kaksi vapaaehtoista). Kaikki aktiviteetit voi tehdä kololla tai kämpässä, mutta mahdollisuuksien mukaan kannattaa miettiä niiden toteuttamista myös metsässä tai leirillä.\nJohtajan ohjeet #NoMissedSchoolDays -aktiviteeteille\nEnnen aktiviteettien ohjaamisen aloittamista johtajan tulee tutustua hankkeeseen, sen tavoitteisiin sekä #NMSD:n Johtajan oppaaseen.\nAloitusaktiviteetti: Uganda tutuksi\nAktiviteetti: Uganda tutuksi\nTavoite: Aloitusaktiviteetit tehtyään partiolainen on oppinut uutta Ugandasta, #NoMissedSchoolDays -hankkeen kumppanuusmaasta.\nKuvaus: Aloitusaktiviteettien tarkoituksena on tutustuttaa osallistujat Ugandaan, jossa Suomen Partiolaisilla ja Uganda Girl Guides Associationilla sekä Uganda Scouts Associationilla on yhteinen hanke, jonka tavoitteena on lisätä tasa-arvoa ja vähentää tyttöjen poisjääntiä koulusta kuukautisten takia. Lisäksi aktiviteetin avulla luodaan yhteisten pelisääntöjen kautta toiminnalle turvallinen ilmapiiri.\nRyhmä aloittaa #NoMissedSchoolDays -toimintamerkin tekemisen tutustumalla hankkeen kumppanuusmaahan Ugandaan ja luomalla ryhmän omat #NMSD -pelisäännöt. Ryhmä tekee ensimmäisenä ryhmän #NMSD-pelisäännöt ja Uganda tutuksi -aktiviteetit, jotka ovat pakollisia. Sen jälkeen ryhmä valitsee toisen Ugandalaiset taidot -aktiviteeteista, jotka tutustuttavat osallistujat vaihtoehtoisesti ugandalaiseen ruokaan tai käsitöihin. Uganda tutuksi -aktiviteettien jälkeen ryhmä voi siirtyä ikäkausien omiin aktiviteetteihin.\n1) Ryhmän #NMSD-säännöt\nLöydät ohjeet #NMSD-sääntöjen tekemiseen Johtajan oppaasta (kohta #NoMissedSchoolDays -aktiviteettien ohjaaminen).\n2) Uganda tutuksi (kesto n. 1 kokous)\nJohtaja tulostaa Afrikan kartan sekä Ugandan lipun ja leikkaa ne paloiksi, esimerkiksi kahdeksaan palaan. Palat piilotetaan ympäri koloa/sovittua aluetta ja osallistujat etsivät ne. Osallistujat kokoavat palapelit. Tunnistavatko osallistujat maan lipun, entä löytävätkö Ugandan kartalta? Vartio merkitsee yhdessä Ugandan karttaan ja pohtii, mitä tietää maasta etukäteen.\nVartio tutustuu Ugandaan valtiona. Vartio voi tehdä aktiviteetin kirjastossa tai järjestää leikkimielisen tiedonhakukilpailun selvittääkseen vastaukset. Mielikuvitusta saa käyttää! Vartio etsii vastaukset ainakin seuraaviin kysymyksiin:\nMikä on Ugandan pääkaupunki?\nMistä tunnistaa Ugandan lipun?\nMikä on Ugandan valuutta?\nMitä kieltä Ugandassa puhutaan?\nMikä on Ugandan valtiomuoto?\nKuka on Ugandan hallitsija?\nMitä eläinlajeja Ugandassa asuu?\nMikä on Suomen ja Ugandan aikaero?\nVastaukset kysymyksiin ja lisätietoa Ugandasta:\nPääkaupunki: Kampala (1,5 milj. asukasta)\nLippu: Lipussa kolme väriä, jotka kuvaavat ugandalaisia (musta), aurinkoa (keltainen) ja veljeyttä (punainen). Lipussa on kuusi vaakaraitaa ja keskellä etelänkruunukurjen kuva.\nKielet: Englanti, swahili (lisäksi luganda sekä paikalliskielet)\nPresidentti: Yoweri Museveni (2020)\nEläinlajeja: esim. vuorigorilla, simpanssi, leijona, leopardi, kirahvi, seepra, virtahepo, krokotiili, sarvikuono...\nAikavyöhyke: UTC+3 (eli 1h edellä Suomen talviaikaa, kesäisin sama aika)\nJos ryhmä haluaa, se voi kerätä aloitusaktiviteetista kertyvät materiaalit ja tiedot muistiin yhteiselle isolle kartongille (liimata kartan ja lipun, kirjoittaa vastaukset kysymyksiin, piirtää ja värittää eläimiä, leikata hedelmiä mainoksista ja niin edelleen) ja jättää posterin näkyville kolon seinälle.\n3) Ugandalaiset taidot -aktiviteetit: (kesto n. 1 kokous/taito)\nRyhmä jatkaa hankkeen kumppanuusmaahan Ugandaan tutustumista uusia taitoja opettelemalla. Se valmistaa itselleen joko paperihelmet tai tyypillistä ugandalaista ruokaa.  Vartio voi myös halutessaan ja käytössä olevan ajan puitteissa tehdä molemmat.\nVaihtoehto 1: Ugandalaiset paperihelmet\nUgandalaiset valmistavat jätepaperista kauniita helmikoruja, joiden valmistaminen työllistää kymmeniä ja tuo elannon sadoille. Ugandalaisia paperihelmiä myydään useissa maissa ja muun muassa suomalaisissa askartelun verkkokaupoissa. Vartio voi tutustua Suomessakin toimivaan, ugandalaisten työllisyyttä edistävään Caring Hands -yhdistyksen toimintaan osoitteessa: www.caringhandsfinland.fi\nInternetistä löytyy hakusanalla ”paperihelmet” erilaisia ohjeita, joista vartio voi valita mieleisensä. Jos pitkät helmet tuntuvat ryhmälle työläiltä, saa pienemmästä määrästä helmiä aikaan vaikka rannekorun tai korvakorut! Paperihelmien väliin voi pujotella myös muita kolon askartelutarvikkeista löytyviä helmiä, kuten esimerkiksi puuhelmiä.\nVaihtoehto 2: Ugandalainen ateria\nVartio valmistaa ugandalaisen aterian ja nauttii siitä yhdessä. Vaihtoehtona on kaksi ugandalaista reseptiä - Rolex eli ugandalainen munakasrulla tai matoke (ruokabanaanisose) maapähkinämuhennoksen kanssa. Vartio voi valita mieleisensä tai muutoin ryhmälle sopivimman reseptin. Moniosaista resepteistä löytyy tekemistä jokaiselle, vaikka olisi isompikin ryhmä.\nKokkailun tai ruokailun taustalle kannattaa laittaa ugandalaista musiikkia soimaan.\nResepti 1: Rolex-munakas chapati-leivän kanssa.\nRolex on klassinen ugandalainen katuruoka, jossa kasvismunakas ja chapati-leipä rullataan herkulliseksi välipalaksi. Rolexit sopivat niin aamupalaksi, lounaaksi kuin iltapalaksikin!\nVartio voi halutessaan katsoa myös, kuinka ugandalainen mies valmistaa omassa katukeittiössään asiakkaalleen rolexin (4 min). Kannattaa huomioida miehen taitava veitsenkäsittely, mutta käyttää itse veistä ja puukkoa ainoastaan leikkuulautaa vasten!  https://vimeo.com/70917638\n1. Ensiksi tehkää\nRolexit (6 rullaa)\n3 dl raastettua valkokaalia\nAloittakaa kuorimalla porkkanat sekä pilkkomalla tomaatit ja paprika ohuiksi siivuiksi tai pieneksi kuutioksi. Raastakaa kaali ja porkkana raastimen isoimmalla terällä karkeaksi raasteeksi tai ohuen ohuiksi siivuiksi esimerkiksi kuorimaveitsellä. Sekoittakaa vihannekset yhteen ja ottaa seoksesta kuusi reilua ruokalusikallista sivuun myöhempää vaihetta varten. Hienontakaa myös sipuli hienoksi, mutta älkää sekoittako sitä vielä kasvisten joukkoon.\n2. Tehkää tämän jälkeen\nValmistakaa chapati-leivät. Mitatkaa jauhot leivontakulhoon ja sekoittakaa joukkoon suola. Lisätkää vesi vähitellen sekoittaen tasaiseksi taikinaksi. Pyöritelkää taikinasta pötkö jauhotetulla leivinpöydällä ja jakakaa se kuuteen palaan. Pyöritelkää palat palloiksi ja kaulitkaa niistä jauhotetulla alustalla muutaman millin paksuisia lettuja, joiden halkaisija on vähän pienempi kuin käytössä oleva paistinpannu.\nKuumentakaa paistinpannu kuumaksi ja paistakaa chapati-leivät yksitellen molemmin puolin, kunnes niiden pintaan muodostuu ruskeita pilkkuja. Ensimmäinen puoli paistuu noin neljässä minuutissa, toinen kahdessa. Nostakaa valmiit leivät liinan alle odottamaan.\n3. Lopuksi valmistakaa munakasseos\nRikkokaa munat kulhoon ja vatkatkaa haarukalla niiden rakenne rikki. Lisätkää sekaan hienonnettu sipuli ja suurin osa kasviksista. Maustakaa suolalla.\nKaatakaa öljytylle pannulle 1/6 munaseoksesta. Huolehtikaa, että jokaiseen munakkaaseen tulee sekä munaa että kasviksia. Tasoittakaa munakas pannulle ja antakaa kypsyä kauniin ruskeaksi. Kääntäkää munakas varovasti.\nNostakaa kypsä munakas lautaselle asetetun chapatileivän päälle ja levittäkää päälle n. ruokalusikallinen tuoreita vihanneksia, jotka jäivät ensimmäisessä vaiheessa sivuun odottamaan. Lisätkää halutessanne ripaus suolaa ja käärikää rullaksi!\nPaistakaa ja täyttäkää loput rullat samaan tapaan.\nResepti 2: Ruokabanaanisosetta maapähkinämuhennoksen kanssa\nTässä ateriassa tehdään ruokabanaanista tehtyä sosetta sekä maapähkinämuhennosta\nMatoke eli ruokabanaanista valmistettu sose on perinteinen arkiruoka Ugandassa. Sitä tarjoillaan siellä sellaisenaan kastikkeen kera tai liha-, kala- ja kanaruokien kylkiäisenä. Suomesta ruokabanaaneja (keitto-/jauhobanaani) löytää hyvin varusteltujen ruokakauppojen hedelmä- ja vihannesosastolta.\nVartio voi katsoa kuinka ugandalainen nainen valmistaa ruokaa ruokabanaaneista.  Englanninkielinen video (7,5 min) on katsottavissa Youtubessa.\nMatoke (4 hlö)\n6 keittobanaania (jauhobanaania)\n1/2 dl maitoa tai kasvikermavalmistetta\nKeittäkää ruokabanaanit. Laittakaa banaanit kuorineen kattilaan ja kaatakaa päälle sen verran vettä, että ne peittyvät. Keittäkää kannen alla 25-30 minuuttia.\nOttakaa banaanit kattilasta ja odottakaa, että ne jäähtyvät hieman, jotta voitte kuoria ne. Soseuttakaa banaanit. Lisätkää soseeseen maito tai kasvikerma, voi tai margariini ja maustakaa suolalla ja jauhetulla valkopippurilla. Huomioittehan, että valkopippuri on voimakas mauste! Voitte tarvittaessa vielä lämmittää matoken ennen ruokailua.\nMaapähkinämuhennoksen (4-6 hlöä) ohje:\n1 pieni makea paprika\nsuolaa, mustapippuria, paprikajauhetta  ja chiliä maun mukaan\n7 ½ dl kasvislientä\n2 tomaattia (hienonnettuna)  tai vastaava määrä säilöttyjä tomaatteja\n2 ½ dl maapähkinävoita\nKuorikaa porkkana, sipuli ja bataatti. Paloitelkaa kasvikset.\nYhdistäkää kattilassa kaikki muut ainekset paitsi maapähkinävoi.\nKeittäkää miedolla lämmöllä kypsiksi.\nPienentäkää vielä lämpöä, lisätkää maapähkinävoi  ja antakaa hautua pari minuuttia.\nSekoittakaa useasti kypsymisen aikana.\nEnnen aktiviteetin ohjaamista, muistathan palauttaa mieleesi #NMSD-johtajan oppaan ohjeistuksen sekä kerrata ryhmän kanssa yhteiset #NMSD-pelisäännöt. Näin varmistat itsellesi ja ryhmällesi turvallisen, toiset huomioonottavan ja mukavan partiotoiminnan.\nTavoite: Tarpoja tuntee erilaisia kuukautisiin liittyviä tuotteita ja niiden käyttötarkoituksista. Tuotteisiin tutustuminen ja niistä keskusteleminen tuo kuukautiset arkipäiväisemmäksi ja rikkoo niihin liittyviä tabuja ja ennakkoluuloja. Tuotteiden lisäksi tarpoja tutustuu kuukautishygieniatuotteiden yhteiskunnallisiin vaikutuksiin esimerkiksi niiden hintojen ja ympäristövaikutuksen kautta. Tarpoja ymmärtää, että kuukautisilla on yhteiskunnallisia ja taloudellisia vaikutuksia ja omilla kulutusvalinnoilla on myös ympäristön kannalta merkitystä.\nKuvaus: Aktiviteetti on moniosainen. Ensi vartio pelaa hauskan Kahootin, jossa käsitellään kuukautisia ja kuukautisterveyttä sekä harjoitellaan keskustelemaan vaikeiltakin tuntuvista aiheista turvallisessa ympäristössä. “Pelle peloton” -leikin tehtävänä on toimia “jäänmurtajana” ja alustuksena aktiviteetin varsinaiselle aiheelle eli kuukautishygieniatuotteisiin tutustumiselle. “Ai tää vai?” -tehtävässä tutustutaan paremmin erilaisiin kuukautishygieniatuotteisiin ja “Mitä saa maksaa?” -tehtävä pureutuu tarkemmin kuukautishygieniatuotteiden yhteiskunnallisiin ja taloudellisiin vaikutuksiin.\nKesto: 1-2 kokousta\nMissä voi tehdä: kololla / ryhmän tavallisessa kokoontumispaikassa\nMateriaali: kuukautishygieniapaketti (siteet, biohajoavat siteet, tamponit asettimella tai ilman, kuukuppi ja puhdistustuotteet, kestosuoja), laskin, kyniä ja paperia\nTavoite: Tarpoja saa perustietoa kuukautisista ja kuukautisterveydestä sekä oppii keskustelemaan vaikeiltakin tuntuvista aiheista turvallisessa ympäristössä.\nKuvaus: Aktiviteetissa tutustutaan kuukautisiin pelaamisen ja kisailun keinoin pelaamalla Kahoot-monivalintapeliä, jossa käsitellään kuukautisten perusasioita. Aloittakaa toiminta kuitenkin energianpurkuleikillä.\nKesto (arvio): 30 minuuttia\nMissä voi tehdä: Kolo, Kämppä\nJohtaja luo etukäteen Kahoot-tunnuksen sekä tutustuu Kahoot-kysymyksiin ja varautuu käsittelemään kysymyksistä herännyttä keskustelua. Keskustelun avuksi kootut huomiot löytyvät alapuolelta.  Johtajan on hyvä myös muistuttaa edellisessä kokouksessa seikkailijoita siitä, että tässä kokouksessa tarvitaan omaa älypuhelinta.\nKahoot-peli löytyy osoitteesta kahoot.com, sen pelaamiseksi johtajan täytyy luoda ilmainen Kahoot-tunnus (sign up/log in). Kuukautisvisa löytyy Kahoot-alustalta hakusanalla “#NoMissedSchoolDays”. Johtaja voi halutessaan kertoa, että joihinkin kysymyksiin on useita oikeita vastauksia. On myös hyvä painottaa, että osa kysymyksistä voi olla hankalia ja jopa monet aikuiset eivät tiedä tarpeeksi kuukautisista.\nOikeat vastaukset löytyvät tummennettuna eli boldattuna allaolevista vastauksista.\nJokaisen kysymyksen jälkeen on tärkeää pysähtyä ja keskustella välittömästi kysymyksestä mahdollisesti heränneisiin tunteisiin ja ihmetyksiin (esimerkiksi mikä on kuukautiskierto tai miksi raskaus vaikuttaa kuukautisiin).\nLisäksi johtaja tarvitsee 1-2 ruokalusikkaa, juomalasillisen vettä ja nipun käsipaperia. Vartio tulee tekemään aktiviteetin aikana pienen havainnollistavan testin kuukautisvuodon määrästä.\nEnnen pelin alkua:\nSeikkailijat tarvitsevat kysymyksiin vastatakseen älypuhelimen. Jos kaikilla ei ole omaa tai se tuntuu muuten turvallisemmalta, voi seikkailijajoukkueen jakaa pareihin pelin ajaksi.\nKirjautuminen peliin tapahtuu menemällä osoitteeseen kahoot.it ja kirjoittamalla näytöllä näkyvä pelikoodi (game pin) puhelimeen. Lisäksi tarvitaan suurempi näyttö, johon kysymykset ja vaihtoehdot heijastetaan (tietokone/valkokangas).\nKysymykset ja niiden selitykset:\n1. Mistä kuukautiset johtuvat?\na) vanhat hormonit poistuvat b) vanhat munasarjat poistuvat c) vanha kohdun limakalvo poistuu d) vanhat munarakkulat poistuvat\nJos munasolu ei ole kuukautiskierron aikana hedelmöittynyt ja kiinnittynyt kohdun seinämään, kohdun vanha limakalvo poistuu. Pintakalvon poistumisen aiheuttavat hormonit, jotka aiheuttavat myös kuukautiskivut.\n2. Kuinka monta päivää normaali kuukautiskierto kestää (keskimäärin)?\na) 20 päivää b) 28 päivää c) 5 päivää d) 7 päivää\nTämän kysymyksen osalta on olennaista ymmärtää, mitä kuukautiskierrolla tarkoitetaan. Kuukautiskierron ajatellaan joskus virheellisesti tarkoittavan vain kuukausittaisen vuodon eli vuotopäivien kestoa, mutta kuukautiskierto on todellisuudessa koko kierto ensimmäisen vuotopäivän alkamisesta seuraavan vuodon alkuun. Kierron pituus voi kuitenkin vaihdella! Normaalin kierron katsotaan kestävän 23-35 päivää.\n3. Mikä seuraavista väitteistä ei ole totta?\na) Kuukautisten aikana voi tulla raskaaksi b) Kuukautisvuodon määrä on noin litran\nc) Kuukautiset ovat normaali osa murrosikää d) Kuukautisten aikana voi uida\na) Raskaaksi tulemisen todennäköisyys kuukautisten aikana on pieni, mutta mahdollisuus tähän on silti olemassa. (Siksi ns. varmoja päiviä, eli aikaa, jolloin munasolun hedelmöittymisen katsotaan olevan epätodennäköistä, ei tulisi käyttää ehkäisykeinona. Muun muassa epäsäännöllinen kuukautiskierto ja siittiön kyky selvitä hengissä kehossa useita päiviä vaikuttaa siihen, että varmojen päivien ajankohdan arviointi on hankalaa. Tämän vuoksi muiden ehkäisyvälineiden käyttö on tärkeää!)\nb) Ihan näin paljon verta ei tule! Tästä opitaan pian enemmän.\nc) Kuukautiset ovat merkki siitä, että keho toimii normaalisti.\nd) Esimerkiksi tamponin tai kuukupin kanssa voi uida. Niiden käyttö saattaa kuitenkin vaatia hieman harjoittelua. Jos kivut tai muu oireilu eivät ole erityisen vahvoja, kuukautiset eivät useimmiten rajoita normaalia elämää sen kummemmin. Urheilu kuukautisten aikana on myös hyvä keino lievittää lievempää kuukautiskipua, sillä se tuottaa kehossa mukavalta tuntuvia mielihyvähormoneja eli endorfiineja!\n4. Mikä seuraavista on yleinen PMS (eli kuukautisia edeltävä) oire?\na) Rintojen aristus b) Vatsavaivat c) Tunneherkkyys d) Halu kuunnella Abbaa\nd) Kuukautisiin saattaa kuulua erilaisia fyysisiä sekä hormonaalisia oireita, mutta Abban kuuntelu ei kuitenkaan yleensä kuulu näihin.\nc) PMS-oireista vitsaillaan paljon (“sillä täytyy olla menkat kun se on noin vihanen”) ja tällainen kuittailu voi tuntua sen kohteesta todella ikävältä. Tunteet eivät heittele kaikilla kuukautisten vuoksi, mutta osalla esiintyy ärtyisyyttä ja mielialojen vaihtelua. Tähän kannattaa suhtautua empaattisesti, sillä hormonit vaikuttavat monella tavalla kuukautisia läpi käyvien oloon. Muiden tunteita ei saa vähätellä sanomalla, että kaikki tunteiden heittelyt johtuvat kuukautisista. Tunteiden taustalla voi olla myös muuta kuin kuukautiset, vaikka se aika kuukaudesta olisikin.\n5. Minkä ikäisenä kuukautiset yleensä alkavat?\na) 9-13    b) 10-16    c)    11-12 d)   15-17\nKuukautisten alkaminen on hyvin yksilöllistä, sillä osalla ne alkavat jo ennen kymmentä ikävuotta ja joillakin huomattavasti myöhemmin. Ei siis kannata stressata, jos kuukautiset alkavat aiemmin tai myöhemmin kuin muilla kavereilla. Tärkeää on kuitenkin, että kuukautisista voidaan puhua avoimesti ja osana murrosiän muutoksia.\n6.  Mikä voi olla syynä siihen, että kuukautiset ovat myöhässä?\na) Kuukautisten juuttuminen liikenneruuhkaan b) Raskaus c) Stressi d) Painonvaihtelu (esim. laihduttaminen)\na) Kuukautiset ja liikenne eivät ole yhteydessä toisiinsa\nb) Koska munasolu hedelmöittyy, se ei poistu vuotona. Raskauden aikana varsinaista vuotoa ei tule, mutta osalla naisista voi esiintyä tiputteluvuotoa etenkin alkuraskaudesta.\nc ja d) On tärkeä muistaa, että muutkin syyt kuin raskaus voivat vaikuttaa kuukautiskierron säännöllisyyteen.\n> Ylipäätään kuukautiskierron pituus voi siis vaihdella, joten on tavallista, että kuukautiset voivat myös säännöllisinäkin hieman “ajoissa” tai “myöhässä”\n> Huom! Erityisesti kuukautisten alkuvuosina kuukautiset voivat olla epäsäännölliset pitkäänkin.\n7. Kuinka monet kuukautiset kohdullisella* henkilöllä on keskimäärin elämänsä aikana?\na) 1000        b) 80         c) 200    c) 450\nKuukautiset alkavat yleisimmin 10-16 vuoden iässä ja päättyvät vaihdevuosiin (n. 40-50 v.)\n*Kohdullisella tarkoitetaan siis sellaista henkilöä, jolla on kohtu. Termiä käytetään siksi, että kaikki, joilla on kohtu eivät välttämättä koe olevansa naisia ja toisaalta koska kaikilla naiseksi itsensä kokevilla ei ole kohtua. Tämä on osa sukupuolten moninaisuutta.\n8. Millaisia erilaisia kuukautissuojia on olemassa?\na) Tamponit b) Kuukuppi c) Kuukautissiteet d) Kuukautisalushousut\nYleensä tutuimpia suojia ovat tamponit ja siteet, mutta myös monet uudet, usein ekologisemmat vaihtoehdot ovat yleistyneet viime vuosina.\n9. Kuukautisvuodon määrä kuukaudessa (yhden vuodon aikana) on noin\na)  Teelusikallinen b) 2-4 ruokalusikallista (15ml/rkl) c) Puolitoista desilitraa d) kaksi desilitraa\nMielikuvissa kuukautisvuodon määrä kuvitellaan usein paljon todellisuutta suuremmaksi. On hyvä kuitenkin muistaa, että kuukautisvuodon määrä vaihtelee yksilöittäin niukasta selvästi runsaampaan sekä vuotopäivästä.\n“Normaali” kuukautisvuodon määrä on noin 20-80 ml, jonka jälkeen puhutaan runsaista kuukautisista.\n> Ryhmä tekee tässä välissä pienen testin! Ryhmä havainnollistaa itselleen keskimääräisiä kuukautisvuotomääriä. Ryhmä mittaa 1rkl vettä ja imeyttää sen käsipaperiin. Seuraavaksi ryhmä mittaa 3 rkl vettä ja imeyttää sen vesimäärän käsipaperiin. Ryhmä kokeilee vielä mitata normaalina pidetyn kuukautisvuodon enimmäismäärän eli n. 80 ml. Vartio mittaa ja imeyttää viimeiseksi käsipapereihin 5 rkl vettä. Tuntuivatko nämä määrät paljolta vai vähältä? Johtaja muistuttaa, että nämä vesimäärät jakautuvat 2-7 vuotopäivälle.\n10. Ugandassa kuukautissuojina käytetään myös..\na) Banaaninlehtiä b) ei mitään c) vanhoja vaatteita d) paperia\nEsimerkiksi #NoMissedSchoolDays -hankkeen kumppanuusmaassa Ugandassa joudutaan välillä käyttämään suomalaisesta näkökulmasta epätavanomaisia kuukautissuojia. Tämä saattaa johtua esimerkiksi siitä, että perheillä ei ole varaa ostaa minkäänlaisia kuukautissuojia, mikä voi aiheuttaa koulupoissaoloja. #NoMissedSchoolDays -hanke pyrkiikin vähentämään kuukautisista tai sukupuolesta johtuvaa koulupudokkuutta.   Kuitenkin tulee muistaa, että osalla perheistä on huomattavasti enemmän resursseja hankkia myös kuukautissuojia. Perheiden varakkuus vaihtelee Ugandassa samalla tavalla kuin Suomessakin.\n11.  Kuukautisista on tärkeää puhua, koska.. .\na) Ne ovat luonnollinen osa elämää   b) Niihin liittyy paljon ennakkoluuloja\nc) Biologia on kiinnostavaa!  d) Ne voivat tulla mukaan partioleirille!\na) Kuukautiset kuuluvat murrosiän kehitykseen samalla tavalla kuin äänen madaltuminen! Kropassa tapahtuu muutoksia kaikilla, eivätkä kuukautiset ole tästä mikään poikkeus.\nb) Valitettavasti kuukautisista puhumiseen liittyy Suomessakin paljon ennakkoluuloja ja väärinkäsityksiä. Aiheeseen saatetaan suhtautua hyvin tavoilla: osa kokee kuukautisista ääneen puhumisen kiusallisena, osa epämiellyttävänä tai ällöttävänä. Joissain maissa kuukautisista on liikkeellä myös hyvin haitallisia uskomuksia, jotka saattavat vaikuttaa vahvasti koulunkäyntiin ja tulevaisuuteen.\nc) Partiolaiset ovat aina olleet innokkaita uuden oppijoita, joten biologiaa ja kuukautisiin liittyviä yhteiskunnallisia vaikutuksia on myös hyvä pohtia yhdessä.\nd) Kuukautiset voivat alkaa keskellä telttaretkeä. Silloin on tärkeää, että kaikilla lippukunnan jäsenillä on perustietoutta siitä, miten kuukautisterveydestä kannattaa huolehtia leiriolosuhteissa. Toivottavasti tämän haasteen jälkeen lippukunnasta löytyy faktatiedon lisäksi myös kuukautisten “ensiapupakki”, joka kulkee mukana kaikilla leireillä!\nKahootin lopuksi käydään loppukeskustelu:\nMiltä Kahootin tekeminen tuntui ylipäätään?\nTulivatko monet asiat yllätyksenä?\nMistä seikkailijat haluaisivat tietää enemmän?\nMiksi kuukautisista on joskus vaikea puhua?\nKenen kaikkien kanssa sinä voit ja voisit puhua kuukautisista (esimerkiksi kaverit, partiojohtajat, vanhemmat tai perheenjäsenet, kouluterveydenhoitaja)?\nMiksi kaikkien pitäisi tietää kuukautisista, myös niiden joilla kuukautisia ei ole?\n(2) Pelle Peloton-leikki\nTarpojat jaetaan pareihin tai pienryhmiin. Jokaiselle ryhmälle jaetaan jokin kuukautisterveyteen liittyvä tuote ja annetaan noin 5 minuuttia aikaa keksiä tuotteelle vaihtoehtoinen nimi ja käyttötarkoitus. Ajan loputtua kukin pari/pienryhmä esittelee vuorollaan uuden tuotteen ja sen nimen toisille. Aktiviteetin tarkoituksena on keventää tunnelmaa ja mahdollistaa ihmettely ja keskustelu, joten hassuttelu on sallittua!\nTamponin esiaste keksittiin tarinoiden mukaan muinaisessa Egyptissä. Silloin käytettiin papyrusrullaa, joka pehmitettiin Niili-joen vedessä liottamalla. Ensimmäiset kuukautissiteet kehitettiin Ranskassa 1900-luvun alussa sairaanhoitajien toimesta. Hoitajat työskentelivät ensimmäisen maailmansodan aikaan sotilassairaaloissa ja keksivät käyttää haavan sidontaan tarkoitettuja selluloosasiteitä kuukautissuojina.\n(3) Ai tää vai?-tehtävä\nTarpojat asettavat kuukautistuotteet pöydälle ja käyvät ne läpi (mikä tuote ja sen käyttötarkoitus on). Tarpojat jaetaan pareihin ja jokaiselle parille annetaan yksi tuote. Tarpojat etsivät tuotteelle hintatiedon ja mistä sellaisen voi hankkia sekä arvioivat siitä syntyvien jätteiden määrää ja lajittelua. He pohtivat myös, kuinka nämä asiat vaikuttavat ihmisten elämään. Asioita voi halutessaan kerätä muistin tueksi ylös paperille. Kun tarpojat ovat saaneet pohtia asiaa pareittain, jokainen pari esittelee tuotteestaan keräämänsä tiedot muille.\nSeuraavaksi tarpojaryhmä pohtii yhdessä seuraavia kysymyksiä. Laskutoimituksia voi tehdä yhdessä suttupaperille ajatusten hahmottamiseksi.\nKysymyksiä tukemaan keskustelua:\nMikä on tuotteen hinta? Kuinka paljon kuukautiset maksavat tätä tuotetta käytettäessä keskimäärin kuukaudessa ja vuodessa? Entä elämän aikana, jos kuukautiset kestävät esimerkiksi ikävuodet 13-50?\nKuinka hinta vaikuttaa tuotteen käyttöön? Onko kaikilla varaa tuotteeseen?\nElintaso ja tuloerot eri maissa voivat vaihdella, kuinka kuukautissuojien hintatasoon vaikuttaa maiden elintaso ja tuloerot?\nMillainen ympäristövaikutus tuotteen käytöllä on?\nOnko tuote moni- vai kertakäyttöinen?\nKuinka tuote hävitetään?\nMillaiset olosuhteet tuotteen käyttämiselle vaaditaan?\nKuinka ympäristöseikat vaikuttavat omiin valintoihin?\nKuukautissuojien arvonlisäveron (alv) osuus niiden myyntihinnasta on vuonna 2020 24%. Jos alv alennettaisiin 10- prosenttiin, niin minkälaisia taloudellisia vaikutuksia sillä olisi niiden henkilöiden elämään, jotka kuukautissuojia käyttävät? Entä jos alv olisi 0%, kuten esimerkiksi Keniassa, Kanadassa, Intiassa ja osassa Yhdysvaltojen osavaltioista?\nMinkälaisia tasa-arvo- ja yhdenvertaisuusvaikutuksia keksitte kuukautissuojien käytölle Suomessa? Entä Ugandassa?\nMiltä tuntui tehdä aktiviteettia? Mitä ajatuksia se herätti?\nOpitteko jotain uutta?\nMitä saa maksaa? -tehtävä\nAktiviteetin avulla tarpojat pohtivat minkälaisia taloudellisia ja tasa-arvo- ja yhdenvertaisuusvaikutuksia kuukautissuojien käytöllä on Suomessa tai esimerkiksi Ugandassa. Pelin tarkoituksena ei ole kilpailla toisia vastaan vaan sitä pelataan yhteistyössä käymällä sen aikana myös yhteistä keskustelua ja pohditaan miten tilanteissa voitaisiin toimia. Tässä pelissä toisia saa auttaa! Aktiviteetin tarkoituksena on havainnollistaa tarpojille eri elämäntilanteissa elävien henkilöiden ja perheiden taloudellista asemaa yhteiskunnassa ja herättää keskustelua aiheesta. Tarpoja oivaltaa, ettei kuukautisköyhyys ole ainoastaan globaalin etelän ongelma.\nTarvikkeet: Kuukautistuotteita, jotka voivat olla myös kuvina tai sanoina paperilla (#NMSD sivujen materiaalista löydät esimerkiksi muistipelin, jonka kuvia voi hyödyntää tässä) ja leikkirahaa esimerkiksi lautapelistä tai itse askarreltuna. Tuotteita on hyvä olla esim. 2-3 / laatu, jotta valintavaiheessa pelaajilla on tuotteita valittavakseen.\nJohtaja hinnoittelee kuukautishygieniatuotteet pöydälle tai ringin keskelle seuraavalla tavalla:\nkertakäyttösiteet hinta 10 rahaa per paketti\nkertakäyttötamponit hinta 15 rahaa per paketti\nkuukupin hinta 30 rahaa, kuukautisalushousujen hinta 40 rahaa\n#NMSD-ohjeilla ommeltu kestoside kierrätysmateriaalista 0 rahaa\nUgandan marketin kertakäyttösuojien hinta 100 rahaa.\nSuomen marketissa on saatavilla kaikki tuotteet ja Ugandan marketissa saatavilla on kestoside ja kertakäyttösuojapaketti.\nJohtaja jakaa tarpojille roolit (5 kpl), joista jokainen olisi hyvä saada mukaan vertailun vuoksi. Mikäli pelaajia on enemmän kuin viisi, voidaan loput pelaajat sijoitella rooleihin perheisiin/talouksiin. Pelissä on kaikkiaan rooleja yhteensä 12.\nTalous 1.) sairaseläkkeellä oleva 35 v. yksinhuoltajaäiti ja 14 v. tytär (kahdet kuukautiset)\nTalous 2.) omillaan asuva 19 v. opiskelija (kuukautiset)\nTalous 3.) omillaan asuva 19 v. opiskelija (ei kuukautisia)\nTalous 4.) suomalaisperhe: 6- ja 8-vuotiaat pojat, äiti 35 v. opettaja ja isä 39v. yrittäjä (kuukautiset)\nTalous 5.) ugandalaisperhe: 15 v. tyttö ja 10 v. poika, äiti 40 v. opettaja ja isä 52 v. yrittäjä (kahdet kuukautiset)\nPeli alkaa esittäytymisellä ja kukin talous esittelee taloutensa jäsenet ja elämäntilanteensa toisille pelaajille ennen pelin alkua.\nSeuraavaksi johtaja jakaa käytettävissä olevan talouden kuukausibudjetin seuraavalla tavalla: Talous 1.) 1200 rahaa, Talous 2.) 1100 rahaa, Talous 3.) 1100 rahaa, Talous 4.) 5400 rahaa, Talous 5.) 350 rahaa.\nKukin talous on nyt saanut kuukausitulonsa, joka koostuu talouden jäsenten eri elämäntilanteista riippuen työstä saadusta palkasta ja mahdollisista sosiaalituista, kuten eläkkeestä, asumistuesta ja/tai opintotuesta.\nTaloudet 1, 2, 4 ja 5 päättävät tässä kohtaa peliä, mitä kuukautishygieniatuotetta talouden jäsenet käyttävät. Mikäli taloudessa on yhdet kuukautiset, valitsette yhden tuotteen, mikäli kahdet kuukautiset, valitsette kaksi jne.\nPeli alkaa! Johtaja pyytää jokaisen talouden vähentämään kuukausituloistaan alla luetellut kustannukset. Vähennetyt kustannukset voidaan laittaa esimerkiksi “pankkiin” pelaajien keskelle. Jokainen talous vähentää kustannukset taloutensa budjetista kustannus kerrallaan, esimerkiksi niin, että ensin kaikki taloudet vähentävät asumiskustannukset, jonka jälkeen kaikki voivat tarkastella hetken talouteen jäljelle jäävää budjettia. Vasta sitten siirrytään muiden laskujen ja maksujen kustannuksiin jne. Huomatkaa, että osa kustannuksista on pakollisia, kuten asumiskustannukset ja osan kustannuksista kanssa talouden jäsenet voivat käydä keskustelua. Pakolliset kustannukset on merkitty tähdellä (*).\nOn taloutenne vuokranmaksupäivä...\nVähentäkää kuukausibudjetistanne asumiskustannukset (*);\n1.) 550 rahaa, 2.) ja 3.) 450 rahaa, 4.) 1000 rahaa 5.) 100 rahaa\nTaloutenne muut pakolliset laskut ja maksut erääntyvät maksettavaksi (*). On aika maksaa puhelin- ja nettilasku, sähkö- ja vesilasku, ladata bussikortti ja tankata auto.\nVähentäkää kuukausibudjetistanne muut maksut ja laskut;\n1.) 150 rahaa 2.) ja 3.) 100 rahaa, 4.) 600 rahaa, 5.) 50 rahaa\nTalous 4.) päättää ryhtyä kummiksi ja haluaa tukea yhden ugandalaislapsen koulunkäyntiä. Talous 4.) antaa omasta budjetistaan taloudelle 5.) 50 rahaa.\nKurniiko vatsa? Taloutenne tulee myös syödä. Vähentäkää kuukausibudjetistanne ruokakustannukset; 1. 150 rahaa 2.) ja 3.) 150 rahaa 4.) 500 rahaa 5.) 100 rahaa\n(Ruokakustannuksista voi säästää suunnittelemalla kuukauden ruuat ja kaupassäkäynnit huolellisesti. Keskustelkaa mistä säästö olisi taloutenne ruokakustannuksista pois? Voitte halutessanne säästää tässä kohtaa 10-50 rahaa)\nTaloudet 2.) ja 3.) aloittavat lisätyön opiskeluiden ohella. Talous 2.) alkaa hoitaa opiskeluiden ohessa talouden 4.) lapsia ja saa näiltä 50 rahaa. Talous 3.) aloittaa iltatyön hampurilaisravintolassa ja saa pankista 50 rahaa.\nElämä olisi aika erilaista ilman opiskelua, mielekkäitä harrastuksia ja mahdollisia lemmikkieläimiä. Vähentäkää kuukausibudjetistanne vapaa-ajan ja harrastusten kuukausittaiset kustannukset. Ugandassa asuvien opiskelumaksu on pakollinen (*);\n1.) 100 rahaa, 2. ja 3.) 150 rahaa, 4.) 600 rahaa, 5.) 100 rahaa\n(Voitte taloutenne yhteisellä päätöksellä säästää vapaa-ajan kustannuksissa joitakin kymppejä. Keskustelkaa mistä säästö olisi taloudessanne pois.)\nOn SE aika kuukaudesta! Taloudessanne tarvitaan kuukautissuojia ja särkylääkettä. Vähentäkää taloutenne budjetista kuukautiskustannukset pelin alussa valitsemienne kuukautissuojien hinnan mukaan.\n1.) ja 2.) 0-80 rahaa 3.) 0 rahaa, 4.) 0-40 rahaa 5.) 0 tai 100 rahaa\nPeli on tullut päätökseensä. Vartio tarkastelee lopputilannetta seuraavien kysymysten avulla:\nPaljonko eri talouksille jäi tehtävän jälkeen rahaa käteen?\nMinkälaisia ajatuksia tai tunteita tämä herätti?\nVoiko ihminen elää +/- 0 -kuukausituloilla ja -menoilla? Miksi voi tai ei voi? Kestäisikö kaikkien talouksien tilanne esimerkiksi ylimääräisiä sairaus- tai tapaturmakustannuksia yhden kuukauden? Kestäisikö talous tärkeän teknisen laitteen, kuten puhelimen hajoamisen?\nMinkälaisia vaikutuksia kertakäyttökuukautissuojilla voisi olla?\nKuinka suuri vaikutus kestositeiden ompelulla voisi olla perheiden kuukausibudjetille?\nMinkälaisia yhteiskunnallisia keinoja keksitte Suomessa taloudellisen tasa-arvon parantamiseksi? Entä Ugandassa?\nJohtaja antaa tarpojien keksiä itse mahdollisimman paljon keinoja, mutta tässä joitakin käytössä olevia esimerkkejä maailmalta ja muualta poimittuja ideoita:\nilmaisten kuukautissuojien jakaminen kouluissa (esim. Skotlanti)\nkuukautissuojien alv:n alentaminen tai alv:n poistaminen (esim. Ranska, Kenia)\nkestositeiden ompelu koulujen käsityötunnilla tai partiossa, kuten #NMSD-projektissa (Uganda)\nkuukautissuojien lahjoittaminen hyväntekeväisyysjärjestöjen kautta (Suomi, esimerkiksi Hope ry).\nIdeana voisi olla, että ensimmäinen kuukuppi ilmaiseksi kouluterveydenhuollosta/ehkäisyneuvolasta\nMiltä tuntui tehdä aktiviteettia?\nJäikö jokin asia painamaan mieltä?\nTietoa kuukautisten vaikutuksista:\nNykyään naisten kuukautiset alkavat aiemmin ja jatkuvat pidempään. Jokaisen tarve suojille on henkilökohtainen ja vaihtelee elämän aikana. Esimerkiksi synnytykset tai runsaat kuukautiset lisäävät henkilön kuukautissuojien käyttötarvetta.\nKertakäyttöisiä kuukautissuojia käyttävällä henkilöllä voi kulua elämänsä aikana kymmeniä tuhansia suojia ja niihin voi henkilön elämän aikana myös kulua jopa tuhansia euroja rahaa. Ugandassa yhden kuukautishygieniatuotepaketin hinta voi vastata jopa viikon palkkaa.\nGlobaalin etelän maissa tytöt saattavat joutua olemaan pois koulusta jopa viidenneksen kouluvuodesta kuukautistensa vuoksi. Suomessa tämä tarkoittaisi noin kahden kuukauden poissaoloa koulusta kouluvuoden aikana. Sellaisella ajalla on merkittävä vaikutus oppimiseen. Globaalin etelän maissa kuukautissuojia ei välttämättä ole varaa ostaa, niitä ei ole saatavilla tai kouluissa ei ole kuukautishygieniasta huolehtimisen kannalta kelvollisia saniteettitiloja.\nKuukautisköyhyydestä kuullaan puhuttavan usein matalan- ja keskitulon maiden yhteydessä, mutta aihe koskettaa vähävaraisia talouksia kaikkialla maailmassa Eurooppa ja Suomi mukaan lukien. Suomessa monet vähävaraiset perheet ja asunnottomat pyytävät apua kansalaisjärjestöiltä (esimerkiksi Hope ry) kuukautissuojalahjoitusten muodossa. Kuukautissuojia saatetaan pyytää jopa joululahjaksi. Haastavissa elämäntilanteissa ja vähävaraisissa perheissä, joissa kuukautissuojia käyttää useampi henkilö, ne vievät suuren osan kuukausibudjetista. Asunnottomille kuukautisista koituu hankaluuksia myös peseytymismahdollisuuksien puutteen vuoksi.\nKansanedustaja Hanna Sarkkinen teki lakialoitteen (2/2017) kuukautissuojien arvonlisäveron muuttamisesta. Aloite raukesi, koska se ei saanut tarpeeksi kannatusta. Aloitteessa ehdotettiin kuukautissuojien arvonlisäveron alentamista 24 prosentista kymmeneen. Aloitteen mukaan suojia tulisi verrata apteekissa myytäviin terveystuotteisiin, joiden alv on 10%. Vertailun vuoksi Suomessa lääkkeiden ja liikuntapalveluiden alv on 10%, ruuan 14%. Kuukautissuojien arvonlisäveron alentaminen vaikuttaisi tuntuvasti tuotteiden myyntihintaan ja helpottaisi näin ollen naisten taloudellista asemaa. Alv:n alennus parantaisi sukupuolten välistä taloudellista tasa-arvoa, kun kohdullisiin henkilöihin kohdistuva kustannusrasite pienentyisi. On hyvä muistaa, ettei kyseessä ole sukupuolten välinen vastakkainasettelu, koska kukaan ei valitse mihin kehoon synnyt tai koska kuukautiset alkavat. Kuukautistuotteiden veronalennus ei olisi epäreilua pojille ja miehille. Mikäli mies haluaisi ostaa kuukautissuojia, koskisi veronalennus myös häntä.\nTavanomaisissa siteissä ja tamponeissa käytetään useimmiten kemiallisesti käsiteltyjä, uusiutumattomista luonnonvaroista valmistettuja synteettisiä tai luontoon hajoamattomia raaka-aineita. Osa tällaisista kuukautistuotteista aiheuttaa allergisille ja herkkäihoisille käyttäjilleen ihoärsytystä. Tilanteissa, joissa ei voi tai halua käyttää kestokuukautissuojia, on nykyään mahdollista valita myös hypoallergisia ja biohajoavia kertakäyttökuukautissuojia.\nLuontoon hajoamattomat kuukautissuojat säilyvät ekosysteemissä sinne joutuessaan jopa käyttäjäänsä pidempään. Asianmukaisten saniteettitilojen varustelun puuttuessa (esimerkiksi roskisten) kuukautissuojat aiheuttavat merkittävää haittaa tukkiessaan viemäreitä ja nostavat näin huoltokustannuksia.\nKuukautiset tuli leirille\nTavoite: Tarpoja huomaa, että kuukautisista puhuminen on luonnollista myös partiossa ja tuntee, että lippukunnassa on turvallisia aikuisia, joille huolista voi tulla puhumaan esimerkiksi retkillä. Tarpoja oppii vaikuttamaan omassa lippukunnassaan ja tuomaan oman mielipiteensä esiin. Tarpoja ymmärtää myös, kuinka kuukautiset vaikuttavat ja vaikeuttavat retkille osallistumista. Tarpoja pohtii tämän vaikutuksia ja yhdenvertaisuutta.\nKuvaus: Aktiviteetin tarkoituksena on tehdä kuukautisista keskusteleminen helpoksi ja auttaa tarpojia ymmärtämään, että kuukautishygieniasta huolehtiminen on mahdollista myös retkiolosuhteissa. Lisäksi aktiviteetillä pyritään kiinnittämään lippukunnan ja johtajien huomio kuukautisterveyteen ja näin mahdollistamaan osallistuminen retkille ja leireille myös kuukautisten aikana. Aktiviteetti toteutetaan lippukunnan kämpällä tai usein käytetyllä retkikohteella. Aktiviteetin voi hyvin tehdä esimerkiksi retken tai leirin aikana.\nPaikka: Kämpällä, metsässä\nJohtajan tehtävä: Johtajan tehtävänä on saada ryhmä kiinnostumaan kuukautisterveydestä huolehtimisen tärkeydestä, sekä viedä vartion kehitysideat eteenpäin johtajistolle.\nToiminta kannattaa aloittaa liikunnallisella leikillä, jossa saa purettua energiaa (ks. materiaalipankki- energianpurkuleikit)\nTarpojaryhmä jakautuu pareihin tai pieniin ryhmiin. Ryhmät kiertävät leiripaikkaa ja tutkivat kuukautishygieniasta huolehtimiselle tärkeät paikat (wc:t, pesupaikat ja jätteiden huolto). Tarpojat huomioivat, kuinka kuukautishygieniasta huolehtiminen on kämpällä / retkipaikalla mahdollistettu ja pohtivat kuinka sitä voisi parantaa. Tarpojille voi antaa punaisia ja vihreitä lappuja, joilla merkata “ongelmakohtia” sekä hyvin toimivia liittyviä paikkoja. Lopuksi koko ryhmä kiertää alueen ja keskustelevat muun muassa seuraavien kysymysten kautta aiheesta.\nKuinka tuotteiden vaihto onnistuu?\nMiten peseytyminen on kämpällä mahdollista?\nMiten käytetyt tuotteet voi hävittää? Mitä siinä pitää ottaa huomioon?\nMitä voisi tehdä, jotta kuukautishygieniasta huolehtiminen olisi helpompaa?\nMillaisia tuotteita leireillä voisi käyttää?\nKeneltä voisi kysyä neuvoa? Kuinka neuvojen kysyminen olisi mahdollisimman helppoa?\nMiten minä voisin helpottaa toiminnallani toisten, joilla voi olla kuukautiset, olemista leirillä ja retkillä?\nVoisiko partioryhmä tehdä tai tuoda leiripaikalle valmiin menkkapussin, josta leiriläinen voisi käydä hakemassa kuukautistarvikkeita, jos tulee yllättävä tarve?\nJokainen ryhmä esittelee parannusehdotuksia ja keskustelee yhdessä aiheesta.\nEsiin tuodut kehitysehdotukset olisi hyvä myös korjata! Se on tärkeä osa vaikuttamisen oppimista, että näkee sen konkreettiset tulokset. Johtajat ottavat parannusehdotukset ylös ja pohtivat esimerkiksi yhdessä muun johtajiston kanssa, miten ne mahdollista toteuttaa ja mitä muita parannusehdotuksia olisi.\nTutustu myös #NMSD -hankkeen Kansainvälisen kuukautispäivän (28.5.) etäaktiviteettiin, jonka löydät partion instagram-tilillä tallennettuna tarinana. Sen ohjeiden avulla jokainen voi koota itselleen kotona partioretkeilyä kuukautisten aikana helpottavan kuukautishygieniapakkauksen eli “menkkapussin. Vartio voi sopia tekevänsä menkkapussin myös osana ryhmän kokousta tai retkeä.\nSukella someen - #NoMissedSchoolDays\nTavoite: Tarpoja pohtii syvemmin omaa suhdettaan hankkeen teemoihin luovan ilmaisun keinoin. Tarpoja ymmärtää niitä vaikuttamisen keinoja, joita somekampanjoissa käytetään ja osaa luoda omaa sisältöä oppimastaan aiheesta.\nKuvaus:  Ryhmä suunnittelee ja toteuttaa oman kampanjan  liittyen kuukautisterveyteen ja #NoMissedSchoolDays-projektiin. Tarkoituksena on myös herättää keskustelua laajemmin omassa yhteisössä.\nKesto:  noin kaksi koloiltaa (+ kotona valmistautumiseen käytetty aika)\nMissä voi tehdä:  Kolo, kämppä\nJohtajan tehtävä: Johtaja tutustuu ennen aktiviteetin aloittamista eri somekampanjoihin ja niiden elementteihin. Hän toimii apuna ideoinnissa ja auttaa tarpojia suunnittelemaan ajankäyttöään sekä varmistaa, että yhteisestä aikataulusta ja tavoitteista pidetään kiinni. Johtaja ottaa selvää siitä, voidaanko ryhmän somekampanja julkaista lippukunnan tai piirin somessa.\nOhjeet aktiviteetin tekemiseen:\nEnnen oman kampanjasuunnittelun aloittamista ryhmä tutustuu eri kansalaisjärjestöjen tai erilaisten yleishyödyllisten kampanjoiden some-julkaisuihin (esimerkiksi Nälkäpäivä, Kirkon Ulkomaanapu, SPR) sekä ohjeisiin somekäyttäytymisestä esimerkiksi Suomen Partion -internetsivuilta. Tällöin on myös hyvä kartoittaa tarpojien tietotekniset kyvyt ja aktiviteetille varattu aika: mitään liian monimutkaista ei kannata lähteä tämän aktiviteetin puitteissa opettelemaan.\nSeuraavaksi ryhmä suunnittelee somekampanjan yleisen sisällön. Somekampanjaan voi kuulua (blogi)tekstejä, Instagram-päivityksiä, videoita tai mitä vain ryhmä keksii! Kokouksen lopuksi jokainen valitsee itselleen jonkin osa-alueen kampanjasta.\nRyhmäläiset suunnittelevat omia tehtäviään ja voivat aloittaa niiden valmistelun.\nTarpojat työstävät somekampanjaa yhdessä ryhmässä annetun palautteen perusteella. Lopuksi kaikkien tuotokset kootaan yhteen.\nJos lippukunnalla tai piirillä on omat some-kanavansa, kannattaa tarpojien tai tarvittaessa johtaja olla yhteydessä piirin viestinnästä vastaaviin luottiksiin. Kun ryhmä jakaa aktiviteetin tuotoksia somessa, on hyvä muistaa tägätä #NoMissedSchoolDays niin muutkin näkevät upeat kampanjat! Blogitekstejä ja kuvia voi myös lähettää hankkeen nettisivuilla julkaistaviksi. Suunniteltua kampanjaa ei kuitenkaan ole pakko julkaista missään, jos ryhmä ei niin halua.\nSEIS - mikä meni pieleen?\nTavoite: Tarpoja pohtii kuukautisiin liittyviä tabuja ja uskomuksia sekä sukupuolistereotypioita näytelmien kautta.\nKuvaus: Uganda-hankkeen ensimmäisenä vuonna (2019) tehtiin alkukartoitus , jota varten haastateltiin yhteisöjen jäseniä ja opettajia sekä oppilaita kuukautisista, niihin liittyvistä tabuista ja niiden vaikutuksesta koulunkäyntiin. Tässä aktiviteetissa tarpojat pääsevät tutustumaan haastatteluista poimittuihin asioihin ja pohtivat aihetta niiden kautta.\nKesto: noin 1 tunti/yksi kokous\nMissä voi tehdä: Kolo, kämppä, leiri\nJohtajan tehtävät: Johtaja valmistautuu aktiviteettiin tutustumalla huolellisesti sekä sitaatteihin että #NoMissesSchoolDays-hankkeeseen, minkä myötä keskustelua on helpompi ohjata. Johtaja tulostaa aktiviteetissa käytettävät näytelmien aiheet (7kpl) ja leikkaa ne valmiiksi toisistaan erilleen aktiviteettia varten. Johtaja tulostaa itselleen lisäksi “johtajan kohtaukset,” johon tälle on merkitty ne kohtaukset, jotka tulee yhdessä käsitellä aiheen tiimoilta. Osallistujien näytelmäaiheet kannattaa laminoida tai päällystää kontaktimuovilla, jos niitä on tarkoitus käyttää monen eri ryhmän kanssa tai vaikka ulkona.\nJohtaja kertoo partiolaisille, että #NoMissedSchoolDays -hankkeen ensimmäisenä vuonna Ugandassa tehtiin lomaketutkimus, jota varten haastateltiin yhteisöjen eri jäseniä, opettajia sekä oppilaita. Tässä aktiviteetissa tarpojat pääsevät näyttelemään ugandalaisten haastatteluista poimittuja asioita ja pohditamaan aihetta niiden kautta. Kohtaukset on kirjoitettu haastattelujen perusteella, joten ne pohjautuvat tosielämään.\nJohtajan tehtävä on johtaa keskustelua ja kannustaa osallistujia pohtimaan aihetta. Hän huolehtii, että kaikkien mielipiteitä kuunnellaan ja kunnioitetaan. Johtaja huolehtii, että aihetta käsitellään sekä sukupuolen, aiheen yleisen herkkäluontoisuuden ja asiaan liittyvien yksilöllisten epävarmuustekijöiden vuoksi sensitiivisesti.\nJohtaja jakaa ryhmän kahtia. Ryhmät valitsevat seitsemän kohtauksen väliltä. Kukin ryhmä käyttää aikaa valitun kohtauksen harjoittelemiseen. Ryhmät esittävät vuorotellen kohtaukset toisilleen. Esityksiin on sisällytetty vääriä tietoja, uskomuksia ja stereotypioita kuukautisiin liittyen. Yleisönä toimivien tulee aina huutaa “SEIS!” kun he huomaavat esityksessä jonkin tällaisen asian. Kun “SEIS!” on huudettu, ryhmä keskustelee miksi “SEIS!” on huudettu ja miten kohtauksen voisi korjata. Johtaja toimii keskustelun valvojana ja ohjaajana. Lisäksi johtajalla on itsellään kohtaukset (löytyvät aktiviteetin lopusta) joihin on merkattu asiat, joiden kohdalla “SEIS!” kuuluu huutaa. Jos ryhmäläiset eivät itse huuda “SEIS!” tulee johtajan seisauttaa tilanne ja aloittaa keskustelu.\nSama toistuu toisin päin eli kumpikin ryhmä toimii sekä näyttelijöinä että katsojina.\nOhjeet ja apukysymykset puheenjohtajalle:\nMiksi huusit SEIS?\nMiksi tämä oli uskomus / stereotypia / oletus?\nPienoisnäytelmien käsikirjoitukset sekä johtajan ohjeet löydät tämän aktiviteettilaatikon alapuolelta.\nPienoisnäytelmät tarpojille (pdf).\nJohtajan ohjeet (SEIS-selitykset)(pdf).\nStereotypiat säleiksi, media moninaiseksi\nTavoite: Aktiviteetin tehtyään tarpoja ymmärtää kuinka ahtaita ja haitallisia sukupuolten stereotypiat ovat ja pohtii niiden vaikutusta, haitallisuutta ja seurauksia mediassa esitettyjen kuvien kautta. Tarpoja ymmärtää, että median luomilla näkökulmilla sekä sana- ja kuvavalinnoilla yritetään vaikuttaa päivittäin siihen, mitä yhteiskunnassamme pidetään “normaalina”. Aktiviteetin tehtyään tarpoja saa eväitä suhtautua niihin kriittisemmin.\nKuvaus: Mediassa esitetään usein yksipuolista kuvaa sukupuolista, mikä vaikuttaa käsityksiin siitä, mitä pidetään normaalina tai toivottavana. Nämä käsitykset piilottavat taakseen monenlaisia kokemuksia ja identiteettejä. Tässä aktiviteetissa tarpojat selvittävät, miten sukupuolirooleja esitetään ja kuvataan erilaisissa medioista. Lähteiden kautta tarpojat pohtivat stereotypioita sekä niiden seurauksia ja haitallisuutta yksilön elämälle.\nKesto: (arvio) pari tuntia\nMissä voi tehdä: Kololla tai kämpällä\nEnnen aktiviteettia: Tämän aktiviteetin tekemisen kannalta on äärimmäisen tärkeää, että johtaja tutustuu ja päivittää tietonsa hyvissä ajoin sukupuolen moninaisuudesta mm. alla olevan linkin avulla (*). Käsiteltäessä sukupuolistereotypioita sukupuolten moninaisuus ohitetaan helposti. Kun käsitellään stereotypioita myös moninaisuudesta on puhuttava. Johtajan tulee ymmärtää, että aiheen käsittely vaatii sensitiivisyyttä esimerkiksi kielenkäytön osalta. Aktiviteetin aikana tulee kiinnittää huomiota siihen, ettei tule itse vahingossa vahvistaamaan stereotypioita.\nJohtaja varaa aktiviteetin tekemistä varten erilaisia medialähteitä, kuten aikakauslehtiä, sanomalehtiä tai mainoksia, jotka hän tuo kololle tai kämpälle. Johtaja hankkii julisteita varten A3-kokoisia paperiarkkeja, liimaa, saksia ja tusseja.\nAktiviteetin aikana: Johtajan on tärkeää kiinnittää huomiota siihen, ettei tule itse vahingossa vahvistaneeksi stereotypioita.\n(*) Sukupuolen moninaisuuteen voi tutustua esimerkiksi Sukupuolenosaamiskeskuksen sivuilla.\nAloittakaa seuraavalla energianpurkuharjoituksella (katso aktiviteettien alla oleva alaluku), jonka jälkeen siirrytte leikekuva-/julistetehtävään.\nTarpojat jaetaan pieniin ryhmiin, joissa he tutkivat miten eri sukupuolet esitetään mediassa ja leikkaavat lehdistä kuvia erilaisista henkilöistä. Kuvat kootaan yhteen pöydälle tai lattialle kaikkien nähtäville ja niiden ympärille asetutaan niin, että kaikki näkevät.\nSeuraavaksi pohditaan ja keskustellaan siitä, miten median esittämät kuvat ja todellisuus poikkeavat toisistaan ja millaisia seurauksia näillä voi olla.\nLopuksi pohditaan, miten ihmiset esitettäisiin mediassa ihannemaailmassa. Tarpojat tekevät tästä julisteen, joka ripustetaan kämpän tai kolon seinälle.\nMillainen nais- tai mieskuva mediasta välittyy?\nHuomioidaanko sukupuolten moninaisuutta?\nMiten media määrittää sukupuolta?\nMitä ominaisuuksia liitetään ja ei liitetä?\nKuka määrittää sen minkälainen ihmisen tulee olla ja mistä näkökulmasta\nMiten tietty media tai lehti esimerkiksi naistenlehti vaikuttaa kuvaukseen?\nLöytyykö mediasta tarpeeksi erilaisia yksilöitä kuvaavia kuvia?\nMillaisia negatiivisia ja positiivisia seurauksia median esittämillä kuvauksilla on?\nMistä kuvaukset johtuvat?\nKuinka hyvin median kuvaukset kuvaavat todellisuutta, miten poikkeavat?\nTavoite: Tarpoja ymmärtää paremmin, minkälaisia vaikutuksia kuukautisilla on ugandalaisten koululaisten koulunkäyntiin ja sen kautta heidän tulevaisuuteensa. Tarpoja oivaltaa, että kuukautisiin liittyy asioita, joihin voimme samaistua syntyperästämme riiippumatta, mutta myös huomattavia eroja, jotka korostuvat korkean tulotason maiden (esim. Suomi) ja matalan tulotason maiden (esim. Uganda) välillä.\nKuvaus: Lautapeli kuvastaa ugandalaisten koululaisten elämää ja kuukautisten vaikutusta koulunkäyntiin. Pelissä pelaajan tarkoituksena on suoriutua kouluvuodesta ja päästä siirtymään seuraavalle luokalle. Yllättävät tilanteet voivat kuitenkin häiritä koulumenestystä tai koulussa käyntiä, pahimmillaan keskeyttää koulunkäynnin kokonaan. Pelin jälkeen on tärkeä käydä tarpojien kanssa purkukeskustelu, jossa keskustellaan pelin aikana heränneistä tunteista ja ajatuksista. Tarvittaessa keskustelun jälkeen voi tehdä vielä #NMSD -johtajan oppaassa esitettyjä rentoutusharjoituksia.\nLöydät #NoMissedSchoolDays -lautapelin, pelikortit ja ohjeet pelaamiseen Materiaalipankin sivulta #NMSD-pelilauta.\nLiiku kuin.. (5-10 min.)\nRyhmä varaa riittävästi tilaa vapaaseen liikkumiseen sisällä tai ulkona ja sopii minkä alueen sisällä liikutaan johtajan antamien ohjeiden mukaan. Johtaja haastaa osallistujia kuvittelemaan itsensä oman kehonsa ulkopuolelle, keskittymään omaan tekemiseensä muiden seuraamisen sijaan ja liikkumaan tilassa pyydetyillä tavoilla. Ennen liikkeen vaihtumista johtaja antaa jokaiselle aikaa toteuttaa liikettä haluamallaan tavalla. Johtaja voi osallistua esimerkkinä harjoituksen liikkeisiin tai jos johtajia on kaksi, toinen voi liikehtiä esimerkkinä ja toinen keskittyä harjoituksen vetämiseen.\nJuokse tilassa kuin 100m pikajuoksun olympiavoittaja\nTaistele tilassa kuin itämainen soturi\nLiitele tilassa herkkänä kuin höyhen\nRakenna tilassa leiriporttia kuin partiolainen\nLiikehdi tilassa kuin ammattitanssija\nTuuleta tilassa kuin Suomen voittaessa jääkiekon MM-mestaruuden\nSeiso tilassa vahvana kuin kallio\nNyrkkeile tilassa kuin ammattiottelija\nLiiku tilassa juuri sillä tavalla kuin nyt tuntuu hyvältä\nHippa ottaa muita kiinni rajatulla alueella, kun hippa saa leikkijän kiinni koskettamalla, tämä jähmettyy polviseisonta-asentoon ja nostaa toisen käden ylös ja huutaa “vessanpönttö”. Vapaana juoksevat leikkijät voivat pelastaa hänet istumalla polvelle kuten “vessanpöntölle” polvelle ja “vetämällä vessan” eli laskemalla ylhäällä olevan käden alas.\nLeikki on muunnelma tervapadasta. Leikkijät seisovat ringissä kasvot keskustaan päin. Ringissä seisovien leikkijöiden tulee laittaa toinen käsi selän taakse kämmenpuoli ylöspäin. Yksi leikkijöistä jää ringin ulkopuolelle ja saa kuukautissidepaketin, jonka kanssa lähtee kiertämään rinkiä ympäri. Kiertävä leikkijä koskettaa välillä paketilla toisten selän takana olevia kämmeniä ja sanoo “Tämä ei olekaan sinulle”, kunnes yht’äkkiä hän sanoo jollekin “Tämä on sinulle” ja jättää paketin leikkijän kämmenelle. Leikkijät lähtevät juoksemaan vastakkaisiin suuntiin rinkiä ympäri ja ensimmäisenä tyhjälle paikalle ennättänyt leikkijä saa pitää paikan ja toisena paikalle saapunut leikkijä jatkaa ringin kiertämistä sidepaketin kanssa.\nPartio-ohjelma sisältää paljon aktiviteetteja, joiden kasvatustavoitteena on yhteiskunnallinen vaikuttaminen. Kokosimme ainakin osan…


Asiakastarina - Case Peab - Wise Consulting\nCase | Peab\nOpi ja inspiroidu | Case | Peab\nPeab tarvitsi valmennusapua ja lisäresurssia työntekijäkyselyn tulosten purkamiseen. Wise Consulting kävi tulokset läpi sekä johtoryhmän että esimiesten kanssa ja antoi tarvittavaa tukea tiiminvetäjille tulosten purkutilaisuuksissa. Tulosten läpikäynnin jälkeen Wise Consulting toteutti laajemman HR-auditin, jonka tarkoituksena oli määritellä yrityksen strategiaa tukeva HR:n kehitysprojekti. Kartoituksessa haastateltiin johtoryhmää, esimiehiä, luottamusmiestä ja HR:ää. Kokonaisuudesta koostettiin toimintasuunnitelma, joka auttaa tänä päivänä yritystä, mukaan lukien HR:ää fokusoimaan toimintansa tavoitteen kannalta fiksummin.\nKahden vuoden suunnitelmaa alettiin toteuttaa silloisen HR-päällikön äitiysvapaan aikana. HR-organisaatiota kehitettiin toimitusjohtajan mandaatilla ja tiimille luotiin toimivampi rakenne. Yhtenä tavoitteena oli lisätä keskustelua esimiesten ja HR:n välillä. Henkilöstöhallinto tuotiin lähelle liiketoiminnan arkea ja aidoksi osaksi muuta henkilöstöä. Yli kaksi vuotta kestäneen projektin aikana toteutettiin sekä konkreettisia kehityshankkeita että lukemattomia henkilökohtaisia valmennuksia.\nYhteistyö: Avoin ja luottamukseen perustuva yhteistyö, joka oli samalla hauskaa!\nOppiminen yhdessä: Koko henkilöstö – mukaan lukien esimiehet, johto ja HR – vei yhdessä HR-funktion Peabilla uudelle tasolle.\nAuditin tulosten toteutuminen arjessa: Uusi HR-organisaatio, esimiestyön vahvistuminen, kehitysprojektien priorisointi.\nPeab-konserni on yksi Pohjoismaiden suurimmista rakennusyhtiöistä. Se työllistää Pohjoismaissa n.15 000 henkeä, joista Suomessa on n. 750. Konsernin toiminta on jakautunut neljään liiketoiminta-alueeseen: rakentaminen, kiinteistökehitys, infrarakentaminen sekä teollisuus.\n← Työnantajan tarkistuslista – liittyen Koronavirukseen\nSuunnitelmallinen tekeminen tuo vaikuttavuutta työterveysyhteistyössäkin →\nHaluaisitko sinäkin kehittää yrityksesi seuraavalle tasolle?


10 baarivetoa, jotka voitat aina - Tuhoa Tylsyys\n14 maaliskuun, 2017 13 maaliskuun, 2017\ntemputviihdehaasteettaikuusjekutsilmänkääntötemputBe Amazedtemppujen opetteluhuijauksetbaarivedot10 baarivetoajotka voitat aina\nOletko joskus lyönyt juomasta vetoa baarissa? Nyt se ainakin kannattaa, sillä tässä on 10 baarivetoa, jotka voitat aina. Nämä yksinkertaisuudessaan hämäävät temput voit tehdä baaritiskillä ilman kummempia tarvikkeita. Pystytkö juomaan shotin hatun alta koskematta hattuun? Kyllä se onnistuu, muttei välttämättä vedonlyöntikaveria raivostuttamatta…\nKatso Be Amazedin hauska video:\nVaihtuvien värien korttitemppu – älä räpäytä silmiäsi! Fontaine Cardsin Zach Mueller taitaa korttitemput Ihmispatsas leijuu ilmassa – kuinka temppu tehdään? Kuinka taiat toimivat? Taikuutta Rubikin kuutioilla Älyvapaa nakkijekku!\n14 maaliskuun, 2017 13 maaliskuun, 2017 Julkaistu kategoriassadefault-categoryAvainsanat: 10 baarivetoa, baarivedot, Be Amazed, haasteet, huijaukset, jekut, jotka voitat aina, silmänkääntötemput, taikuus, temppujen opettelu, temput, viihde\nSinivalas yllättää perheen\nIhmegrilli kypsentää lihan aina oikein


Hienoa, vielä kun olisi verkkoa / ominaisuutta hyödyntäviä päätelaitteitakin markkinoilla...Klikkaa laajentaaksesi...\nEdit: Niinhän tuossa uutisessakin luki. Silmät käteen minä muokkedee,\nEikös tämä tarkoita vain, että olemassa oleva UMTS verkko päivitetään samoin, kuin GSM verkko on päivitetty EDGE verkoksi. Siis 3G-verkon rakentamista pitää jatkaa edelleen ja toivottavasti nopeammassa aikataulussa.Klikkaa laajentaaksesi...\nEdit: Niinhän tuossa uutisessakin luki. Silmät käteen minä Klikkaa laajentaaksesi...\neli ei välttämättä koko 3G verkkoa kerralla vaan paloittain.Klikkaa laajentaaksesi...\nLEHDISTÖTIEDOTE 6.4.2006 Elisa tuo ensimmäisenä Pohjoismaissa matkapuhelinverkkoon 1 megabitin maksiminopeuden (1 Mbit/s). 3G-verkon nykyinen nopeus kolminkertaistuu, ja yhä suurempia tiedostoja voidaan ladata matkapuhelinverkossa kiinteästä laajakaistasta tutulla nopeudella. - Tämä on tärkeä matkapuhelinverkon edistysaskel, sillä nyt voidaan puhua todellisesta mobiililaaja-kaistasta. 1 megabitin nopeus mahdollistaa yhä useampien sellaisten palveluiden käyttämisen, joita on aiemmin ollut mukavampaa käyttää kiinteällä laajakaistalla. Esimerkiksi musiikin ja liikkuvan kuvan lataamiseen mobiililaajakaista tuo uusia mahdollisuuksia. Olemme tyytyväisiä voidessamme ensimmäisenä tarjota selvästi entistä nopeampaa käyttökokemusta liikkuville asiakkaillemme, toteaa Anssi Okkonen Elisalta.\nUusien nopeuksien taustalla on HSDPA-verkkoteknologia (High Speed Downlink Packet Access). Elisa on päivittänyt nykyisen 3G-verkkonsa kokonaisuudessaan HSDPA-teknologialla eli uudet nopeudet ovat käytettävissä kaikkialla Elisan 3G-verkon alueella. Elisan 3G-verkko kattaa tällä hetkellä 40 paikkakuntaa ja 10 suurinta hiihtokeskusta väestöpeiton ollessa noin 40 prosenttia. Elisan HSDPA-verkon on toimittanut Nokia. Sen testaus ja pilotointi on tehty Nokian ja Elisan yhteistyönä.\nMobiililaajakaista kannettavaan tietokoneeseen Mobiililaajakaistan nopeudet saa käyttöön kannettavaan tietokoneeseen kytkettävällä Vodafone Mobile Connect -tietoliikennekortilla, jossa on HSDPA-tuki. Tietoliikennekortti siirtyy saumattomasti HSDPA- ja GPRS/EDGE-verkkojen välillä sen mukaan, mikä on nopein saatavilla oleva verkko.\nElisan peittoaluekarttaKlikkaa laajentaaksesi...\nkyllä tänä vuonna pitäisi tulla se verkko tänne ainakin elisan myyjän mukaan ja nyt se sit tais tulla.Klikkaa laajentaaksesi...\nTänään talousuutisissa oli aiheesta juttu. Siinä mainittiin, että Sonera odottelee ensin, että puhelimia tulee myyntiin/markkinoille, sitten tehdään mahdollisesti päätös, otetaanko tekniikka käyttöön vai ei.Klikkaa laajentaaksesi...\nSonera tuntuu olevan hyvin varovainen näissä datapalveluissa ja -paketeissa. Ovat odottavalla kannalla vielä kiinteähintaisten datapakettien suhteenkin. Ilmeisesti kysyntä on sitten hyvin vähäistä kuluttajapuolella.Klikkaa laajentaaksesi...\nKiinteähintainen gprs paketti tuli myyntiin 1.4.2006 yritys sekä myös kuluttaja-asiakkaille.Klikkaa laajentaaksesi...


Helppo ja joustava lähetyspalvelu kasvaville\nLähetä nopeasti ja tehokkaasti Nettivaraston luotettavan logistiikkaverkoston kautta. Hämmästytä asiakkaasi!\nSopiiko NettiVarasto minulle?\nHaluatko kasvattaa verkkokauppasi liiketoimintaa?\nHaluatko tarjota useita eri toimitusvaihtoja asiakkaillesi joustavasti?\nOletko perustamassa verkkokauppaa kansainvälisille markkinoille?\nOnko verkkokauppasi kasvuvaiheessa?\nOnko verkkokaupallasi kunnianhimoiset kasvutavoitteet?\nRiippumatta verkkokauppasi koosta tai vaiheesta, Nettivarasto tarjoaa sinulle kokonaisvaltaisen logistiikkaratkaisun sekä lisäarvopalveluita tukemaan liiketoimintaasi seuraavalle tasolle. Valitse valikoimastamme ne palvelut, jotka parhaiten sopivat liiketoiminnallesi. Valitsemalla Nettivaraston logistiikka- ja varastointikumppaniksi, voit itse keskittyä kasvattamaan liiketoimintaasi.\nAloita kasvu jo tänään!\nNettivaraston käyttöönotto on tehty helpoksi ja voit ottaa palvelun käyttöön veloituksetta. Emme peri kiinteitä kuukausimaksuja tai perustamiskuluja, vaan laskutamme aina toteutuneiden toimenpiteiden mukaan. Integroi verkkokauppasi NettiVarastolle muutamalla klikkauksella. Kokeile my.OGO varastonhallinta veloituksetta. Voit aloittaa jo tänään!\nAloittaminen 0€. Maksat vain tehdyistä tapahtumista.\nMiten NettiVarasto toimii?\nNettivarasto automatisoi verkkokauppasi toimitusrutiinit. Kun verkkokauppaan on asennettu Nettivaraston lisäosa, lähtevät tilaukset verkkokaupasta asiakkaalle automaattisesti ja näet aina varastonhallinnasta reaaliaikaisen tilanteen. Integraatio siirtää tiedot verkkokauppaan kun tilaus on käsitelty.\nNäin tilaus etenee verkkokaupasta toimitukseen:\nIntegroi verkkokauppasi NettiVarastolle muutamalla klikkauksella\nLogistiikan ulkoistaminen ei voisi olla helpompaa! Kauttamme saat valikoiman valmiita integraatioita veloituksetta käyttöösi yleisimpiin verkkokauppoihin. Voit asentaa verkkokauppaasi Nettivaraston lisäosan muutamalla klikkauksella.\nNettiVaraston kanssa voit keskittyä luomaan kasvua\nTarjoamme asiakkaillemme enemmän kuin varastointia ja tilausten käsittelyä. Nettivarasto mahdollistaa verkkokauppasi kasvun. Sinun ei tarvitse huolehtia varastokapasiteetin riittävyydestä, varastohenkilöstöstä tai sesonkien toimituspiikeistä. Voit toimittaa ympärimaailman kustannustehokkaasi ilman omia rahtisopimuksia.\nTarjoamme myös valikoiman PRO-palveluita vauhdittamaan kasvuasi. Tarjolla muun muassa tuotekuvauspalvelu, ekologiset pakkausmateriaalit sekä jälleenmarkkinointipalveluita. Kaikki saatavilla muutamalla klikkauksella.


Varhaiskasvatuksen haku on nyt käynnissä – päiväkotipaikoista kova kysyntä! – Liminka\nEtusivu / Uutisarkisto / Kasvatus ja koulutus / Varhaiskasvatus ja esiopetus / Varhaiskasvatuksen haku on nyt käynnissä – päiväkotipaikoista kova kysyntä!\n7.4.2022 Asuminen ja rakentaminen, Kasvatus ja koulutus, Uutiset, Varhaiskasvatus ja esiopetus\nEnsi toimintakauden varhaiskasvatuksen haku on käynnistynyt, kertoo varhaiskasvatusjohtaja Sari Supperi.\n– Uusi toimintakausi alkaa elokuussa ja syksyn paikat täyttyvät kevään aikana. Hakemuksen voit tehdä Limingan kunnan nettisivuilla. Kasvatuksen ja koulutuksen -sivujen kautta pääset varhaiskasvatuksen omille sivuille, josta löytyy myös sähköisen asioinnin linkki.\nLimingan kunnan järjestämää varhaiskasvatusta on tarjolla kirkonkylällä Aapin, Linnukan ja Katrin päiväkodeissa.\n– Näistä Aapissa toimii vuorohoito ja siellä vapaana olevat paikat varataan ensisijaisesti vuorohoitoa tarvitseville lapsille. Linnukassa ja Katrissa on vapaana vielä muutamia paikkoja elokuulle. Jo nyt jonossa olevia siirtohakemuksia on niin paljon, että kaikki halukkaat eivät pääse vaihtamaan varhaiskasvatuksen paikkaa toiveensa mukaisesti.\nKaikki halukkaat eivät pääse vaihtamaan varhaiskasvatuksen paikkaa toiveensa mukaisesti.\nVapaita paikkoja voi kysyä päiväkodin johtajilta tai palveluohjaaja Maria Vierimaalta. Yhteystiedot löytyvät kunnan nettisivuilta.\n– Tupoksessa toimii Vanamon, Tuomiaron sekä Koivulan päiväkodit, joissa myös on muutamia paikkoja vapaana. Koivulan päiväkoti on perustettu joulukuun 2021 alussa ja jatkaa toiminataansa myös ensi toimintakauden. Koivulassa on hoidossa pääosin pieniä, alle kolmevuotiaita lapsia, Supperi tarkentaa.\nPäätökset varhaiskasvatuksen paikoista ensi kaudelle tehdään kesäkuun aikana.\n– Yksityistä varhaiskasvatusta järjestetään palvelusetelillä kirkonkylällä kahdessa Pilke-päiväkodissa, joissa toimii yhteensä kuusi ryhmää sekä Tupoksessa yhdessä Sirius-päiväkodissa, jossa toimii neljä ryhmää.\nUudet päiväkodit helpottavat tilannetta\nVarhaiskasvatuksen paikkatilanne helpottuu elokuussa, kun Pilke-päiväkodit rakennuttaa uuden 6-ryhmäisen hirsipäiväkodin Saunarannan risteykseen.\n– Sijainti on mahtava, suoran kulkuetäisyyden päässä Tupostien varrella. Pilke Loimuun pääset tututustumaan tarkemmin Pilkkeen nettisivujen kautta. Hakemus sinne tulee myös tehdä kunnan nettisivujen kautta. Yksityisen varhaiskasvatuksen asiakasmaksut ovat samat kuin kunnallisessa varhaiskasvatuksessa.\nYksityisen varhaiskasvatuksen asiakasmaksut ovat samat kuin kunnallisessa varhaiskasvatuksessa\nKunnan oma uusi 8-ryhmäinen päiväkotihanke etenee kilpailutukseen tänä keväänä ja sitä päästään rakentamaan ensi syksynä. Valmista odotetaan olevan 2023 syksyllä.\n– Helpotusta tiukkaan paikkatilanteeseen on siis jo näkyvillä. Siihen saakka paikkojen saatavuus juuri asiakkaan toivomassa paikassa saattaa olla heikentynyt.\nAvoimen kerhon toimintakausi alkaa 1.9.22 alkaen ja myös siihen on jo haku käynnissä. Kaikkien kerhoon haluavien tulee hakea paikkaa myös tulevalle toimintakaudelle.\n– Kerhojen tarkat aikataulut selviävät kesäkuussa, kun suunnittelemme seurakunnan kanssa yhteen kerhoaikataulut niin, että ne eivät ole päällekäin – näin perheet voivat hyödyntää tarjontaa paremmin. Kerhojen päätökset tulevat perheille elokuun aikana, Supperi päättää.\nKerhojen päätökset tulevat perheille elokuun aikana. Kerhojen kestoon ja mahdollisuutta lounaan tarjoamiseen selvitellään kevään aikana muun muassa kyselyn avulla.\nLisätietoja varhaiskasvatuspalveluista löydät Limingan kunnan nettisivuilta tästä linkistä tai ottamalla yhteyttä: varhaiskasvatusjohtaja, Sari Supperi, 050 345 5149, sari.supperi@liminka.fi


Julkaistu Helsingissä 29 päivänä elokuuta /2013 Työ- ja elinkeinoministeriön asetus - PDF Ilmainen lataus\nJulkaistu Helsingissä 29 päivänä elokuuta /2013 Työ- ja elinkeinoministeriön asetus\nDownload "Julkaistu Helsingissä 29 päivänä elokuuta 2013. 636/2013 Työ- ja elinkeinoministeriön asetus"\n1 SUOMEN SÄÄDÖSKOKOELMA Julkaistu Helsingissä 29 päivänä elokuuta /2013 Työ- ja elinkeinoministeriön asetus Turvallisuus- ja kemikaaliviraston maksullisista suoritteista Annettu Helsingissä 27 päivänä elokuuta 2013 Työ- ja elinkeinoministeriön päätöksen mukaisesti säädetään valtion maksuperustelain (150/1992) 8 :n nojalla, sellaisena kuin se on laissa 348/1994: 1 Soveltamisala Tässä asetuksessa säädetään Turvallisuusja kemikaaliviraston maksullisista suoritteista, niiden maksuperusteista sekä julkisoikeudellisista suoritteista perittävistä maksuista. 2 Maksulliset julkisoikeudelliset suoritteet Valtion maksuperustelain (150/1992) 6 :ssä tarkoitettuja maksullisia julkisoikeudellisia suoritteita ovat: 1) vaarallisten kemikaalien ja räjähteiden käsittelyn turvallisuudesta annetussa laissa (390/2005) ja sen nojalla annetuissa säännöksissä mainitut luvat, ilmoitukset, tarkastukset, pelastussuunnitelmat, tutkinnot ja pätevyyskokeet, pätevyys- ja muut todistukset, siirtotodistukset, turvallisuusselvitykset, vahvistamiset, hyväksymiset sekä muutokset silloin, kun ne koskevat: a) vaarallisten kemikaalien käsittelyä ja varastointia; b) vaarallisiin kemikaaleihin liittyviä tuotteita; c) vaarallisiin kemikaaleihin liittyvien laitteistojen asennus-, huolto- ja tarkastusliikkeitä; d) räjähteiden valmistusta, varastointia, maahantuontia ja siirtoa; e) pyroteknisiä välineitä; f) ilotulitteiden valmistusta ja maahantuontia ja ilotulitteisiin liittyvää toimintaa; g) ilotulitusnäytöksen järjestämistä; h) tarkastuslaitoksia; 2) kemikaalilaissa (599/2013) ja biosidivalmisteiden asettamisesta saataville markkinoilla ja niiden käytöstä annetussa Euroopan parlamentin ja neuvoston asetuksessa (EU) N:o 528/2012, jäljempänä biosidiasetus, ja niiden nojalla annetuissa säännöksissä mainittujen arviointien, hyväksymisten, lupien ja ilmoitusten käsittely, pätevyyden todentaminen ja muutokset silloin, kun ne koskevat: a) biosiditehoaineita; b) biosidivalmisteita; c) kemikaalilain 22 :n mukaisesti toimitettuja tietoja; 3) kasvinsuojeluaineista annetussa laissa (1563/2011) ja kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta annetussa Euroopan parlamentin ja neuvoston asetuksessa (EY) N:o 1107/2009 mainittujen hakemusten ja ilmoitusten käsittely silloin, kun ne koskevat: a) tehoaineen arviointia;\n2 2 636/2013 b) kasvinsuojeluaineen hyväksymistä tai luokituksen tarkistamista; c) tutkimus- ja kehitystarkoituksiin suoritettavien kokeiden lupaa; d) kasvinsuojeluaineiden biologista tehokkuutta ja käyttökelpoisuutta testaavan laitoksen hyväksymistä; e) kasvinsuojeluaineiden käsittelyä ja käyttöä koskevan koulutuksen järjestäjän ja koulutusohjelman hyväksymistä; f) kasvinsuojeluaineiden käsittelyä ja käyttöä koskevan tutkinnon järjestäjän hyväksymistä; g) kasvinsuojeluaineiden levitysvälineiden testaajan hyväksymistä; 4) pesuaineista annetussa Euroopan parlamentin ja neuvoston asetuksessa (EY) N:o 648/2004 mainittujen poikkeushakemusten käsittely; 5) orgaanisten liuottimien käytöstä eräissä maaleissa ja lakoissa sekä ajoneuvojen korjausmaalaustuotteissa aiheutuvien haihtuvien orgaanisten yhdisteiden päästöjen rajoittamisesta annetussa valtioneuvoston asetuksessa (837/2005) mainittujen poikkeushakemusten käsittely; 6) kaivoslaissa (621/2011) ja sen nojalla annetuissa säännöksissä mainitut hyväksymiset, luvat, ilmoitukset, pätevyyskokeet, todistukset, päätökset, louhintakorvauksen vahvistamiset ja tarkistamiset, tarkastukset sekä siirrot, vakuuden antamiset ja muutokset siltä osin kuin ne koskevat: a) varausta; b) malminetsintää; c) kullanhuuhdontaa; d) kaivostoimintaa; e) kaivosturvallisuutta; 7) mittauslaitelaissa (707/2011) ja sen nojalla annetuissa säännöksissä mainitut hyväksymiset ja ilmoitukset siltä osin kuin ne koskevat: a) tarkastuslaitoksia; b) huoltoliikkeitä; c) mitta-astioina käytettäviä pulloja; 8) jalometallituotteista annetussa laissa (1029/2000) ja sen nojalla annetuissa säännöksissä mainitut hyväksymiset ja ilmoitukset siltä osin kuin ne koskevat: a) jalometallituotteessa käytettäviä leimoja; b) tarkastuslaitoksia; 9) painelaitelaissa (869/1999) ja sen nojalla annetuissa säännöksissä mainitut hyväksymiset, luvat, ilmoitukset ja muutokset silloin, kun ne koskevat: a) tarkastuslaitoksia; b) painelaitteita; 10) sähköturvallisuuslaissa (410/1996) ja sen nojalla annetuissa säännöksissä mainitut arviointilaitokseksi, valtuutetuksi laitokseksi tai tarkastajaksi nimeämiset, kelpoisuuden osoittamiset, ilmoitukset, varmennusoikeuden myöntämiset, vaatimusten vahvistamiset sekä edellä mainittuja koskevat muutokset ja peruutukset silloin, kun ne koskevat: a) sähköalan töitä; b) sähkölaitteistojen käyttöönottoa ja käyttöä; c) sähkölaitteiden ja -laitteistojen sähkömagneettista yhteensopivuutta; d) hissejä ja niihin verrattavia henkilöiden nosto- ja siirtolaitteita; 11) vaarallisten aineiden kuljetuksesta annetussa laissa (719/1994) ja sen nojalla annetuissa säännöksissä mainitut hyväksymiset, luvat, muutokset, luokitukset ja luokitusten hyväksymiset silloin, kun ne koskevat: a) tarkastuslaitoksia; b) muita kuin radioaktiivisten aineiden kuljetukseen tarkoitettuja pakkauksia ja säiliöitä; c) vaarallisten aineiden luokitusta; 12) konttilaissa (762/1998) ja sen nojalla annetuissa asetuksissa mainitut hyväksymiset, muutokset ja peruutukset siltä osin kun ne koskevat tarkastuslaitoksia; 13) ympäristönsuojelulaissa (86/2000) ja sen nojalla annetuissa säännöksissä mainitut ilmoitukset, muutosilmoitukset, hyväksymiset, todistukset ja todistusten uusimiset silloin, kun ne koskevat: a) sammutuslaitteistoalan, suurjännitekytkinalan ja ajoneuvojen ilmastointilaitealan pätevyyskokeen järjestämistä; b) jäähdytys-, ilmastointi- ja lämpöpumppulaitteiden, sammutuslaitteistojen, ajoneuvojen ilmastointilaitteiden sekä suurjännitekytkinlaitteiden huoltoa ja jätehuoltoa sekä liuottimien talteenottoa; 14) pelastustoimen laitteista annetussa laissa (10/2007) mainitut hyväksymiset, il-\n3 636/ moitukset, tutkinnot ja kokeet, pätevyystodistukset, uusinnat ja muutokset silloin, kun ne koskevat: a) kiinteästi asennettavia palonilmaisulaitteistoja ja vastaavia järjestelmiä sekä automaattisia sammutuslaitteistoja sekä näiden laitteistojen ja järjestelmien asennus- ja huoltotöitä tekeviä liikkeitä; b) käsisammuttimia ja niiden huolto- ja tarkastusliikkeitä; c) pelastustoimen laitteiden vaatimustenmukaisuuden arviointipalveluja suorittavia arviointilaitoksia; d) palonilmaisulaitteistojen ja automaattisten sammutuslaitteistojen tarkastuksia suorittavia tarkastuslaitoksia. 3 Eräitä julkisoikeudellisista suoritteista perittäviä maksuja koskevia säännöksiä Turvallisuus- ja kemikaalivirasto perii edellä 2 :ssä mainituista suoritteista tämän asetuksen liitteenä olevan maksutaulukon mukaiset omakustannusarvoon perustuvat maksut. Maksutaulukon mukainen lisämaksu peritään kultakin alkavalta tunnilta. Myönteisestä ja kielteisestä päätöksestä peritään samansuuruinen maksu. Suoritteista voidaan periä ennakkomaksua sen mukaan kuin tämän asetuksen liitteenä olevassa maksutaulukossa säädetään. Peruutetun tai muuten rauenneen ilmoituksen tai hakemuksen käsittelystä peritään tehtyä työmäärää vastaava osuus sen mukaan kuin tämän asetuksen liitteenä olevassa maksutaulukossa säädetään. Peruutetusta tai aineiston puutteellisuuden vuoksi hylätystä hakemuksesta maksettu ennakkomaksu palautetaan sen mukaan kuin tämän asetuksen liitteenä olevassa maksutaulukossa säädetään. Maksu 2 :n 2 kohdassa mainituista suoritteista voidaan jättää perimättä kokonaan tai osittain, jos kemikaalin tai biosidivalmisteen käyttö on vähäistä tai on jokin muu syy, jonka vuoksi maksua voidaan kemikaalilain 54 :n 2 momentin nojalla pitää kohtuuttomana. Edellä 2 :n 3 kohdan b alakohdassa mainituista suoritteista perittävässä maksussa otetaan lisäksi huomioon kasvinsuojeluaineista annetun lain 46 :n 2 momentissa tarkoitetut alennukset. 4 Maksulliset liiketaloudellisin perustein hinnoiteltavat suoritteet Valtion maksuperustelain 7 :ssä tarkoitettuja suoritteita, jotka Turvallisuus- ja kemikaalivirasto hinnoittelee liiketaloudellisin perustein, ovat: 1) tilaukseen tai toimeksiantoon perustuvat selvitykset, tutkimukset ja lausunnot; 2) henkilöstön käyttö viraston ulkopuolisissa koulutus-, suunnittelu- ja muissa asiantuntijatehtävissä lukuun ottamatta tapauksia, joissa tehtävien hoito tukee viraston maksutonta toimintaa; 3) kirjasto- ja tietopalvelut; 4) julkaisut; 5) ilmoitustilan myynti viraston julkaisuissa; 6) sähköiset tietotuotteet; 7) viraston hallinnassa olevien tilojen ja laitteiden käyttö sekä virasto- ja toimistopalvelut ulkopuolisille; 8) valokopiot, tulosteet ja muut jäljennökset lukuun ottamatta viranomaisten toiminnan julkisuudesta annetun lain (621/1999) 34 :n 3 momentissa tarkoitettuja kopioita ja tulosteita; 9) toimeksiantoon perustuva asiakirjojen ja muun aineiston lähettäminen ja postitus, jos nämä eivät sisälly aineistosta perittävään hintaan; sekä 10) muut erikseen tilatut tai sovitut palvelut. 5 Voimaantulo ja siirtymäsäännökset Tämä asetus tulee voimaan 1 päivänä syyskuuta 2013 ja on voimassa 31 päivään joulukuuta Tällä asetuksella kumotaan työ- ja elinkeinoministeriön asetus Turvallisuus- ja kemikaaliviraston maksullisista suoritteista (1302/2010). Suoritteesta, jota koskeva asia on vireillä Turvallisuus- ja kemikaalivirastossa tämän\n4 4 636/2013 asetuksen tullessa voimaan, peritään asian vireille tullessa voimassa olleiden maksujen suuruinen maksu. Helsingissä 27 päivänä elokuuta 2013 Työministeri Lauri Ihalainen Neuvotteleva virkamies Tapani Koivumäki\n5 636/2013 5\n6 6 636/2013\n7 636/2013 7\n8 8 636/2013\n9 636/2013 9\n10 10 636/2013\n12 12 636/2013\n14 14 636/2013\n15 636/ MAKSUTAULUKON SOVELTAMISMÄÄRÄYKSET 1. ALENNUKSET JA KOROTUKSET 1-1 Räjähteet Ammoniumnitraatin varastointia koskevista suoritteista peritään 60 prosenttia räjähteitä koskevien vastaavien suoritteiden maksusta. 1-2 Kaivokset a) Kohdan 13.1 varauspäätöksen, kohdan 13.2 malminetsinnän ja kohdan 13.3 kullanhuuhdonnan maksuja on mahdollista muuttaa +/ 35 % käytetyn työajan perusteella, lukuun ottamatta varauspäätöksen raukeamista ja päätöksen täytäntöönpanoa muutoksenhausta huolimatta koskevaa päätöstä. b) Kohdan 13.4 metallimalmin louhintakorvauksen vahvistaminen -suoritteen maksu peritään kaivosta kohti. Seuraavilta vuosilta maksu on 50 % perusmaksusta. c) Kohdan 13.4 muun kaivosmineraalin kuin metallimalmin louhintakorvauksen vahvistaminen tai tarkistaminen -suoritteen maksu peritään kaivosta kohti. Seuraavilta vuosilta maksu on 25 % perusmaksusta. Maanomistajan hakemuksesta annettu louhintakorvauksen vahvistaminen tai tarkistaminen on maksuton. d) Malminetsintäluvan kielteisen päätöksen antamisesta ennen hakemuksesta tiedottamista veloitetaan maksutaulukon kohdan 13.5 Muu päätös mukaan. 1-3 Kasvinsuojeluaineet Kohdan 9.9 kasvinsuojeluaineiden käsittelyä ja käyttöä koskevan tutkinnon järjestäjän hyväksymismaksusta peritään 25 %, jos hakijalla on jo kasvinsuojeluaineiden käsittelyä ja käyttöä koskeva koulutuksen järjestäjän ja koulutusohjelman hyväksyminen. Vastaavasti, jos hakijalla on jo tutkinnon järjestäjän hyväksyminen, peritään koulutuksen järjestäjän ja koulutusohjelman hyväksymismaksusta 25 %. Jos hakija hakee samanaikaisesti koulutuksen järjestäjän ja koulutusohjelman sekä tutkinnon järjestäjän hyväksymistä peritään toisesta hyväksymisestä täysimääräinen maksu ja toisesta 25 %. 1-4 Biosidit Kohdan 7.2 tähdellä (*) merkityt muut kuin tuntihintaan perustuvat maksut peritään kaksinkertaisina, jos kyseessä on valmisteperheen hyväksyminen. Kohdan 8.11 tuholaistorjuntakoulutusta koskevan tutkinnon vastaanottajan hyväksymismaksusta peritään 25 %, jos hakijalla on jo koulutuksen toteuttajan ja koulutusohjelman hyväksyminen. Vastaavasti, jos hakijalla on jo tutkinnon toteuttajan hyväksyminen, peritään koulutuksen toteuttajan ja koulutusohjelman hyväksymismaksusta 25 %. Jos hakija hakee samanaikaisesti koulutuksen toteuttajan ja koulutusohjelman sekä tutkinnon toteuttajan hyväksymistä peritään toisesta hyväksymisestä täysimääräinen maksu ja toisesta 25 %.\n16 16 636/ ENNAKKOMAKSUT 2-1 Biosidit Kaikista maksutaulukon kohdan 7 suoritteista laskutetaan ennakkomaksu hakemuksen jättämisen yhteydessä. Ennakkomaksuna peritään suoritteen perusmaksu. Turvallisuus- ja kemikaalivirasto voi erityisestä syystä periä ennakkomaksun perusmaksua pienempänä. 2-2 Kasvinsuojeluaineet Kaikista työmäärältään merkittävistä kasvinsuojeluaineita koskevista suoritteista laskutetaan ennakkomaksu hakemuksen jättämisen yhteydessä. 3. MUUT HINNOITTELUMÄÄRÄYKSET 3-1 Puutteellisen valmistelun takia peruuntunut tarkastus peritään tarkastusten tuntimaksun mukaisesti. 3-2 Hylkäävään päätökseen johtavista päätöksistä ja tarkastuksista peritään maksu täysimääräisenä. 3-3 Biosideja koskevan hakemuksen arviointiprosessin keskeytyessä peritään siihen mennessä käytetyt työtunnit ja ennakkoon perityn suoritemaksun loppuosa palautetaan. 3-4 Työajan ollessa maksun perusteena vähimmäisveloitus on tunti. 3-5 Turvallisuus- ja kemikaaliviraston suorittamat maksut muilta ostamistaan suoritteen tuottamiseen tarvittavista tavaroista ja palveluista peritään erikseen täysimääräisinä. Lisäksi peritään käsittelykuluna maksu, joka on määrältään puolet voimassaolevasta tuntimaksusta. 3-6 Malminetsintä- ja kaivosluvan käsittelyn keskeytyessä peritään maksu siihen mennessä käytettyjen työtuntien mukaan. JULKAISIJA: OIKEUSMINISTERIÖ EDITA PRIMA OY / EDITA PUBLISHING OY ISSN / (painettu)\nJulkaistu Helsingissä 29 päivänä marraskuuta /2012 Työ- ja elinkeinoministeriön asetus\nSUOMEN SÄÄDÖSKOKOELMA Julkaistu Helsingissä 29 päivänä marraskuuta 2012 Työ- ja elinkeinoministeriön asetus Turvallisuus- ja kemikaaliviraston maksullisista suoritteista annetun työ- ja elinkeinoministeriön\nSISÄLLYS. N:o Ympäristöministeriön asetus. Suomen ympäristökeskuksen maksullisista suoritteista. Annettu Helsingissä 16 päivänä joulukuuta 2009\nSUOMEN SÄÄDÖSKOKOELMA 2009 Julkaistu Helsingissä 23 päivänä joulukuuta 2009 N:o 1141 1144 SISÄLLYS N:o Sivu 1141 Ympäristöministeriön asetus Suomen ympäristökeskuksen maksullisista suoritteista... 5481


suurtietokoneisiin ovatliigan kaikki omat ja vaikka raportteja ja arvailuja, että ne ovat historiaa , uusi suurtietokone malleja kehitetään edelleen ja käyttöön . Vielä 2010 IBM ilmoittizEnterprise koneen , laittaa lepäämään nythuhujamainframe poismenosta . Nämä computing monoliths tarjota turvallisuutta , käytettävyys ja luotettavuus , joka on ulottumattomissa heidän palvelimelle serkut . Mainframe Määritelmä\nsuurtietokone onsuuri tietokone, joka kulkee monimutkaisia käyttöjärjestelmiä , on erittäin nopea , kuluttaasuuria määriä sähköä ja vaatiipuhdas , viileässä ympäristössä . Nykyaikaiset käsittelevät tyypillisesti sekoittaa työmääriä erittäin tehokkaasti , palvelevat tuhansia käyttäjiä ja jalostuseränumerolla liiketoimia tehokkaasti samaan aikaan .\nMainframe Run Complex käyttöjärjestelmät\npalvelimet Windows Server , Linux -ja UNIX- käyttöjärjestelmissä , keskustietokoneissa ajaa erittäin monimutkainen ja tehokas käyttöjärjestelmät , kuten MVS /XA , OS/390 ja z /OS . Nämä käyttöjärjestelmät ovat pystyy hyödyntämäänlaitteiston tuottamaan tarvittava transaktiovolyymistä , ja voi ajaaaiemmin mainittu palvelin OSs samoin . Virtualisointi ei ole niin uutta kuin jotkut saattavat ajatella , koska se on annettu vuosikymmeniä sitten mainframe käyttöjärjestelmissä .\nMainframe ovat suuria\nsuurtietokoneisiin ovat suurempia kuin muut tietokoneet , pienikin aloittamisesta 10-12 neliömetriä lattiapinta . Varhaisimmat keskusyksiköt kuten UNIVAC ja Braniac käytössä satoja metrejä lattiapinta kun ENIAC käytetään 19000 tyhjöputket ja painoi yli 60000 kiloa . Modern keskusyksiköt vievät paljon vähemmän tilaa , mutta antaa paljon enemmän laskentatehoa kuin heidän esi-isänsä .\nMainframe ovat erittäin nopeita\nmainframe ovat uskomattoman nopeita Tietokoneiden . Heidän prosessorin nopeus yhdistää niiden kyky hallita varastointi ja muistia tarjota mahdollisimman kaupan läpijuoksu . Tämä kyky käsitellä suuria transaktiovolyymit on mitä endears suurkoneliiketoiminta suurille pankeille , hallituksille ja vakuutusyhtiöt . Nämä yritykset tarvitsevatprosessointitehoa suurkoneliiketoiminta käsitellä suuria määriä liiketoimien päivittäin .\nMainframe Devour Sähkö\ntyhjiöputkia käytetään vanhan keskusyksiköt kulutetaan suuria määriä virtaa , ja samalla moderni keskusyksiköt ovat pienempiä ja käyttää tehokkaampia komponentteja , he silti kuluttavatpaljon sähköä . Lisäksi keskusyksiköt luottaa puhdas ja jatkuva vallan vallan ilmastointilaitteiden ja varavirtalaitteeseen - UPS .\nMainframe Tarvitsetko Clean , Cool Air\nPöly ja kuumuus voivat aiheuttaa suurta vahinkoa tahansa tietokone osia ja keskusyksiköt eivät ole poikkeus . Onpaljon piiritsuurtietokone ja että piiri tuottaa lämpöä . Viileä ilma on velvollinen pitämäänmainframe ylikuumenemisen , mikä tarkoittaa kalliita ilmastointi ja ilmanvaihto . Jotkut keskusyksiköt ovat lämpö anturit kiinnikoneen alas , joshuone saavuttaaasetetun lämpötilan . Staattinen sähkö aiheuttaa pölyä kiinnipelimerkit atk-laitteet , joten on ehdottoman tärkeää , ettäsuurtietokone huone pidettävä puhtaina ja pölytön kuin mahdollista .\n· Miten Valitse PCB Toimittajat\n· Miten poistaaDual Boot System\n· Miten LiitäSerial VME P2\n· Mainframe jalostuskapasiteetti\n· Miten saada Internet-puheluihin\n· Miten TestTriac optocoupler Circuit…\n· Miten rakentaasupertietokoneen\n· Miten voin käyttää DVD - R MediaD…\n· Mikä onLSI Chip Set ?\n· Miten PalautaDVDGateway PC\n· Mikä onWAN miniporttiohjaimen ?\n· Miten RefillHP 6300 Mustepatruuna?\n· AMD Overdrive näkyy harmaana\n· Dell Dimension E520 CPU Fan poisto\n· Miten CleanLTO nauha-asema\n· Kuinka muuttaaSisäinen CD BurnerDel…\n· Paras USB TV -virittimet Vista


Neljä rohkeaa vankia lavalla Hämeenlinnassa - Iskelmä Janne\nNeljä rohkeaa vankia lavalla Hämeenlinnassa\n10.1.2019 Iskelmäjanne Uutiset\nSuomen loppusijoitus Oy – Hiihtävä hautaustoimisto on neljän vangin esitys.\nHämeenlinnan Teatterissa nähdään jälleen vankeja lavalla. Näyttelijöinä on neljä vankia Riihimäen vankilasta.\nEsitys on Suomen loppusijoitus Oy – Hiihtävä hautaustoimisto. Käsikirjoituksen on työryhmä toteuttanut Lasse Lehtisen romaanin pohjalta.\n”Apukeinoina meillä ovat olleet näyttelijäntyön perusteet, näyttämön ja komiikan lainalaisuudet. Olemme onnistuneet säilyttämään työskentelyssämme lapsekkaan huumorin”, kertoo ohjaaja Antti Lattu.\nTaittuu ry on Suomen ainoa pitkäjänteisen vankilateatterin toteuttaja. Yhdistyksen pääyhteistyökumppani on Rikosseuraamuslaitos. ”Osallistuminen vankilateatterihankkeeseen on aina rohkea ja iso ponnistus vankilan henkilökunnalta sekä vangeilta”, kertoo Riihimäen vankilan apulaisjohtaja Susanna Schugk-Laulumaa.\nSuomen loppusijoitus Oy – Hiihtävä hautaustoimisto on Taittuu ry:n, Riihimäen vankilan ja Hämeenlinnan Teatterin yhteistuotanto. Ensi-ilta on torstaina 10.1. kello 18. Muut esitykset perjantaina 11.1. kello 18 sekä lauantaina 12.1. kello 14 ja 18. Lauantain päivänäytöksen jälkeen on keskustelutilaisuus.


Tästä hyvä kevari seuraavalle! Hyvin pidetty ja öljyt vaihettu parin tontun välein. Konerempattu syksyllä 2016 isolla rahalla(vaihteisto yms.) ja tänä kesänä vaihettu ketjut, rattaat, keulan stefat, vilkut taakse ja muut kulutusosat. Yhteesä rahaa käytetty remppaan semmonen 2400e, liikkeessä huollettu ja kuitteja löytyy aikamoine läjä. Eukon(miun) käytössä ollu joten ei oo raiskattu eikä muutenkaa kidutettu. Edelline omistaja harrastanu jonkunäköstä temppuilua mut siitä ei oo koitunu omassa käytössä minkäännäkösiä ongelmia. Pieniä miinuksiakii löytyy eli lähivalon polttimo palanu ja penkki on vähäse rispaantunu mut sen korjaa jesarilla iha hyväks. Todetaa vielä tähä loppuu et kilometrit ei tunnu eikä näy muualla ku mittarissa ja kyllähän tästä vois enemmänkii pyytää mut köyhä opiskelija ja tartten rahaa! Jos jottai kysyttävvää on ni soitella voipi ja viestiäkii laitella. Kilometrejä tullee kokoaja lissää sitä mukkaa ku kelejä riittää.\nMittarilukema 42 750 km Omistajia 3\nTästä hyvä kevari seuraavalle! Hyvin pidetty ja öljyt vaihettu parin tontun välein. Konerempattu syksyllä 2016 isolla rahalla(vaihteisto yms.) ja tänä kesänä vaihettu ketjut, rattaat, keulan stefat, vilkut taakse ja muut kulutusosat. Yhteesä rahaa käytetty remppaan semmonen 2400e, liikkeessä huollettu ja kuitteja löytyy aikamoine läjä. Eukon(miun) käytössä ollu joten ei oo raiskattu eikä muutenkaa kidutettu. Edelline omistaja harrastanu jonk...Lue lisää »\nTästä hyvä kevari seuraavalle! Hyvin pidetty ja öljyt vaihettu parin tontun välein. Konerempattu syksyllä 2016 isolla rahalla(vaihteisto yms.) ja tänä kesänä vaihettu ketjut, rattaat, keulan stefat, vilkut taakse ja muut kulutusosat. Yhteesä rahaa käytetty remppaan semmonen 2400e, liikkeessä huollettu ja kuitteja löytyy aikamoine läjä. Eukon(miun) käytössä ollu joten ei oo raiskattu eikä muutenkaa kidutettu. Edelline omistaja harrastanu jonkunäköstä temppuilua mut siitä ei oo koitunu omassa käytössä minkäännäkösiä ongelmia. Pieniä miinuksiakii löytyy eli lähivalon polttimo palanu ja penkki on vähäse rispaantunu mut sen korjaa jesarilla iha hyväks. Todetaa vielä tähä loppuu et kilometrit ei tunnu eikä näy muualla ku mittarissa ja kyllähän tästä vois enemmänkii pyytää mut köyhä opiskelija ja tartten rahaa! Jos jottai kysyttävvää on ni soitella voipi ja viestiäkii laitella. Kilometrejä tullee kokoaja lissää sitä mukkaa ku kelejä riittää. Piilota »\nNettimoto ID 2196191


Kasattu pelikone | sivu 4 | AfterDawnin keskustelualueet\nOk Kiitos tiedosta pelaaja2,\nTietääkö kukaan miksi cs:go ei toimi nykyisellä koneella (kone käynnistyy uudelleen kun käynnistän cs:gon :/? ) Tämä ei kyllä liity aiheeseen mitenkään mutta sainompahan ku tuli mieleen pelaaja2,\nTietääkö kukaan miksi cs:go ei toimi nykyisellä koneella (kone käynnistyy uudelleen kun käynnistän cs:gon :/? ) Tämä ei kyllä liity aiheeseen mitenkään mutta sainompahan ku tuli mieleen Laajenna...\nVoi olla että konees on sen verran vanhaa kamaa ettei tue peliä.\nVoi olla että konees on sen verran vanhaa kamaa ettei tue peliä.Laajenna...\nEi sen konetta kuitenkaan pitäisi kaataa, vaikka ei peliä tukisikaan. Antaako kone bluescreenin tai jonkun muun virheilmoituksen tai kaatuuko missään muussa tilanteessa?\nKäynnistän cs:gon sit siinä lukee että käynnistetään peliä Counter-strike Clobal offensive ja sit se katoo ja kone käynnistyy uudelleen :/\nVielä viimeinen varmistus Olisko tää hyvä setti joka pyörittäs ainaki css,cs:go ja test drive unlimited 2 ? Ostoskorissa on?\nWD Desktop Green 1TB HDD Sata 6Gb/s\nRADEON HD 7870 2GB DDR5 PCI-E\nKäynnistän cs:gon sit siinä lukee että käynnistetään peliä Counter-strike Clobal offensive ja sit se katoo ja kone käynnistyy uudelleen :/Laajenna...\nKuulostaapa oudolta. Käynnistyykö kone uudelleen ihan samaan tapaan kuin käynnistä-valikon kautta? Sulkee ohjelmat jne.?\nVielä viimeinen varmistus Olisko tää hyvä setti joka pyörittäs ainaki css,cs:go ja test drive unlimited 2 ?\nVaihda kovalevy nopeampaan, esim: http://www.systemastore.fi/product_info.php?products_id=57669 tai\nTakuu on WD:n kiekossa pidempi, jos oikein muistan... Systemastoresta ei käy ilmi Seagaten takuuaikaa.\nJos hiljaisuutta arvostat, niin panosta vielä parikymppiä erilliseen prossujäähyyn:\nSiis kaikki vaan katoaa näytöltä samaan tapaan kun olisin sammuttanut koneen käynnistä valikon kautta\n3# Prossu jäähy hiljentämään Zalman Performa ~14,30€\nVoiks laittaa semmosen mis ei oo mitään muuteltavaa pelikäyttöön? Budjetti on 700 johon sisältyy kasaus, osat,käyttis eli kaikki. Olis hyvä jos uudemmatki pelis pyöris ihan vaik normal tai low graffoil pelaaja2,\nVoiks laittaa semmosen mis ei oo mitään muuteltavaa pelikäyttöön? Budjetti on 700 johon sisältyy kasaus, osat,käyttis eli kaikki. Olis hyvä jos uudemmatki pelis pyöris ihan vaik normal tai low graffoil Laajenna...\nTähän keskusteluun on nyt laitettu sulle kolmesivullista eri setuppeja. Koska olet saannut tarpeeksi?\nNiin, mikä nyt esimerkiksi tuossa omassa #67 viestin setissä on vikana tai puutteena? Lurluckin pakettikin on hyvä, mutta käyttis siitä näyttää puuttuvan ja sen kanssa hintaa tulee n. 60€ yli budjetin.\njoo kiitos! Eli toi minun paketti on hyvä ? siihen vaan käyttis niin pelailee täyttä päätä css cs:go ja test drive unlimited 2? pelaaja2,\njoo kiitos! Eli toi minun paketti on hyvä ? siihen vaan käyttis niin pelailee täyttä päätä css cs:go ja test drive unlimited 2? Laajenna...\nHuoh.. Luitko yhtään mitä esimerkiksi Axu_ vastasi sinulle tuohon setuppiisi? Jos haluat neuvoja niin kuuntele mitä ihmiset sinulle vastaavat!\nJoo, kovalevyn vaihdolla ja mahdollisesti prossujäähyn lisäämisellä toimiva paketti. Käyttistä ei tosiaan ollut siinäkään, joten Lurluckin paketti on itseasiassa halvempi. Menin itekin jo sekaisin paketeista.\nUskosit nyt hyväkses kun kohta 4 täyttä sivua sulle yritetty esittää sopivaa konetta niin sie se vaan linkittelet uutta. Ottasit nyt vaan tuon lurluckin esittämän kokoonpanon ja siihen se parempi jäähy niin eiköhän se sulle riitä.\njuu kiitti pelaaja2,\nLaitoin tuohon lurluckin pakettiin vielä tämän http://www.tietokonekauppa.fi/?koodi=15354\nLöysin tuolta etusivulta semmosen viestin ku Pöytäkone 700-950e ja BPVest linkkasi sinne hyvän näkösen paketin ja nyt en tiiä kumpi on parempi :/ (sori tää mut menin sekasin ku katoin sen paketin niin ei tiä kumpi on parempi :S


Samarialainen (2010) | Versova Puu -kauppa\n“Samarialainen” on osa VERSOVA PUU -videokirjastoa. VERSOVA PUU on videokirjaston tunnus. VERSOVA PUU -tunnuksella varustetut elokuvat on valmistettu yhteistyössä Black Lionin ja Sotkamon seurakunnan nuorisotyön kanssa. Lukioikäiset seurakuntanuoret ovat olleet käsikirjoittamassa ja valmistamassa elokuvaa yhdessä elokuva-alan ammattilaisten kanssa vuosittaisessa elokuvantekotoiminnassa.\n“Samarialainen” kertoo Petrasta ja Annista, joiden elämä pyörii poikien ja bilettämisen ympärillä. Koulukiusatulle Annille yläaste on rankkaa aikaa ja hän on joutunut yhteisössään hyljeksityksi ja kiusatuksi. Hänen ainoa ystävänsä Petra on Annin ainoa kiinnike sosiaaliseen elämään. Petra on osa paikallista nuorisojengiä, mikä tuo lisää hankaluuksia Annin elämään. Koulukiusaamisen arvet ja ongelmat seuraavat häntä myös vapaa-aikana, kun hänen kiusaajansa pääsevät mukaan jengiin. Erilaisten sattumusten kautta Anni joutuu punnitsemaan koston oikeutusta elämässään.\nElokuva kertoo kristittynä elämisestä ja oikeiden valintojen tekemisestä epäoikeudenmukaisessa ja raadollisessa maailmassa.\n1. Uhrautuminen toisen puolesta\n5. Ryhmän jäsenenä – suhde toisiin ihmisryhmiin\n6. Vapaus ja vastuu\nIkäraja: K-12 (K-11 – VET A-73312)\nSamarialainen -making of (9 min)\nEnsi-ilta kooste (10 min)\n(Extroja ei ole tekstitetty)\nRaamatun kertomuksia - Jeesuksen ihmetekoja (DVD)


Kilpailukutsu - Reserviläisliitto ry\nRES\tRUL\tRESUL\nPistoolipika-ammunta 3x20 ls\nIsopistooli 30+30 ls\n25 m pistooli 30+30 ls\nKenttäammunta 10+10 ls\nItselataava kenttä 10+10 ls\nPienoiskivääri 50 m 60 ls makuu\nPienoiskivääri 50 m 3x20 ls\nYleismestaruus ja parhaat ampujat\nPistoolipika-ammunta 3 x 20 ls\nIsopistooli 30 + 30 ls\nPienoispistooli 30 + 30 ls\nKenttäammunta 10 + 10 ls\nPienoiskivääri 50 m 3 x 20 ls\nKILPAILUKUTSU RESERVIN AMPUMAMESTARUUSKISOIHIN\nAika 17. – 19.8.2018\nPaikka Toramon ampumarata, Pälvitie 127, Rovaniemi\nLajit 25 m pistooli\nKivääri kenttä 10 + 10 ls\nItselataava kenttä 10 + 10 ls\nPienoiskivääri 3 x 20 ls\nPienoiskiväärilajit ammutaan Sius-laitteisiin (elektroniset taulut)\nSarjat H/D, H/D 50, H/D 60, H/D 70 ja H/D 75\nSarja toteutuu, jos ilmoittautuneita on vähintään kolme.\nKilpailujen sääntöjen mukaan piirillä, jonka muodostavat saman maakunnan RUL ja RES piirit yhdessä, on mahdollisuus ilmoittaa yhteensä enintään kuusi (6) ampujaa/laji.\nIlmoittautuminen suoritetaan piireittäin yhteisellä lomakkeella, jonka järjestäjä lähettää piirien toiminnanjohtajille. Lomake palautetaan 15.7.2018 mennessä osoitteella laprulresmail@gmail.com (vain yksi ilmoittautuminen/piiri). Ampuja voi osallistua vain kolmeen mestaruuskisalajiin.\nHuom! Ei yksittäisiä eikä jälki-‐ilmoittautumisia. Vain piirin ilmoittautuminen otetaan huomioon.\nPiirit voivat ilmoittaa kaikkiin lajeihin laatimassaan rankingjärjestyksessä ampujia myös, kiintiön ”kuusi” lisäksi. Nämä pääsevät osallistumaan ratakapasiteetin salliessa ellei kaikista piireistä tule täysiä kiintiöitä.\nSarjat: H, H50 ja D\nJoukkueeseen ilmoitetaan kolme ampujaa joiden kaikkien tulos huomioidaan. Joukkueet nimetään viimeistään ennen ensimmäisen ampujan suoritusta.\nJoukkueen nimeäminen on mahdollista myös ennakkoon samanaikaisesti muun ilmoittamisen kanssa. Joukkuelomake löytyy sivun oikeasta ylälaidasta osoitteessa www.reservinampumamestaruuskisat.fi/kilpailukutsu\n25 m pistoolin H-‐sarjan joukkueessa ampuvan aseen tulee täyttää SAL:n H-‐sarjan lajisäännöt.\nYleismestaruuteen huomioidaan piireittäin kaikkien seitsemän lajin piirin kolme parasta tulosta ampujan sarjasta riippumatta.\nKaikki sarjat: isopistooli, 25 m pistooli, pienoiskivääri 60 ls makuu ja molemmat kenttä-‐ammunnat.\nKaikki sarjat: pistoolipika-‐ammunta, pienoiskivääri 3 x 20 ls\nJärjestäjät pidättävät oikeuden aikataulumuutoksiin kilpailijamäärän vaatiessa.\nOsanottomaksu, 25 euroa/ampuja/laji ja 25 euroa/joukkue, maksetaan piireittäin tilille Lapin Reserviupseeripiiri ry FI34 1374 3000 1052 13. Maksu pitää olla tilillä 2.8.2018 mennessä. Viestinä Toramo 2018 SM.\nLähetetään ilmoittautuneille piireille sähköpostilla ja julkaistaan kisojen nettisivuilla, sekä ResUL:n sivuilla 3.8.2018.\nTarkastetaan kilpailupaikalla ilmoittautumisen yhteydessä.\nRESUL sääntöjen mukaisesti.\nMajoitusvarauksia voi tehdä Santasport - Lapin Urheiluopisto, Hiihtomajantie2,\nMajoitustarjous Ampumamestaruus kilpailut 2018 JM (pdf) (287.4 KB)\nKASARMIMAJOITUSTA EI VOIDA JÄRJESTÄÄ.\n044 309 2263\nKai Leinonen 040 721 6614\nReservin Ampumamestaruuskilpailut 2017 järjestetään seuraavasti:\nAika: 18 – 20.08.2017\nPaikka: Toramon ampumarata, Pälvitie 127, 96440 Rovaniemi\nKisalajit: 25 m pistooli, Isopistooli, Pistooli pika-ammunta, Kivääri kenttä 10 + 10 ls, Itselataava kenttä 10 + 10 ls, Pienoiskivääri 60 ls makuu, Pienoiskivääri 3 x 20 ls. Pienoiskiväärilajit ammutaan Sius-laitteisiin (elektroniset taulut).\nSarjat: H/D, H/D 50, H/D 60, H/D 70 ja H/D 75. Sarja toteutuu, jos ilmoittautuneita on vähintään kolme.\nIlmoittautuminen: Kilpailujen sääntöjen mukaan piirillä, jonka muodostavat saman maakunnan RUL ja RES piirit yhdessä, on mahdollisuus ilmoittaa yhteensä enintään kuusi (6) ampujaa/laji.\nIlmoittautuminen suoritetaan piireittäin yhteisellä lomakkeella, jonka järjestäjä lähettää piirien toiminnanjohtajille. Lomake palautetaan 16.7.2017 mennessä osoitteella laprulresmail@gmail.com (vain yksi ilmoittautuminen/piiri).\nAmpuja voi osallistua vain kolmeen mestaruuskisalajiin.\nHuom! Ei yksittäisiä eikä jälki-ilmoittautumisia. Vain piirin ilmoittautuminen otetaan huomioon.\nVara-ampujat: Piirit voivat ilmoittaa kaikkiin lajeihin laatimassaan rankingjärjestyksessä ampujia myös, kiintiön ”kuusi” lisäksi. Nämä pääsevät osallistumaan ratakapasiteetin salliessa ellei kaikista piireistä tule täysiä kiintiöitä.\nJoukkuekilpailu: Sarjat: H, H50 ja D. Joukkueeseen ilmoitetaan kolme ampujaa, joiden kaikkien tulos huomioidaan. Joukkueet nimetään viimeistään ennen ensimmäisen ampujan suoritusta.\nJoukkueen nimeäminen on mahdollista myös ennakkoon samanaikaisesti muun ilmoittamisen kanssa. Joukkuelomake on lähetetty piireihin.\n25 m pistoolin H-sarjan joukkueessa ampuvan aseen tulee täyttää SAL:n H-sarjan lajisäännöt.\nYleismestaruus: Yleismestaruuteen huomioidaan piireittäin kaikkien seitsemän lajin piirin kolme parasta tulosta ampujan sarjasta riippumatta.\nKaikki sarjat: isopistooli, 25 m pistooli, pienoiskivääri 60 ls makuu ja molemmat kenttä-ammunnat.\nKaikki sarjat: pistoolipika-ammunta, pienoiskivääri 3 x 20 ls.\nJärjestäjät pidättävät oikeuden aikataulumuutoksiin kilpailijamäärän niin vaatiessa.\nOsanottomaksut: Osanottomaksu, 25 euroa/ampuja/laji ja 25 euroa/joukkue, maksetaan piireittäin tilille Lapin Reserviupseeripiiri ry FI34 1374 3000 1052 13. Maksu pitää olla tilillä 3.8.2017 mennessä.\nEräluettelot: Lähetetään ilmoittautuneille piireille sähköpostilla ja julkaistaan kisojen nettisivuilla sekä RESUL:n sivuilla 4.8.2017.\nJäsenyys ja vakuutus: Osallistujalla on oltava voimassa Reserviläisten ampuma- tai senioriturva taikka SAL:n vastaavat lisenssit. Tämä tarkastetaan kilpailupaikalla ilmoittautumisen yhteydessä.\nDopingtestaus: RESULin sääntöjen mukaisesti.\nKilpailukutsu RulRes2017 (docx) (74.9 KB)\nReservin_ampumamestaruuskilpailut_Ilmoittatumislomake (xls) (30.5 KB)\nReservin Ampumestaruuskilpailut 2018 ReservinAmpumamestaruuskisat_JoukkueidenIlmoittautumislomake (xls) (36 KB)\nKilpailun johtaja: Tero Hyttinen, puh. 044 309 2263 tero-hyttinen@gmail.com\nTA: Kai Leinonen, puh. 040 721 6614 kai.leinonen@pp1.inet.fi


Nuorten MM-kilpailut tuovat kansainvälistä vilskettä keskustaan [Tampereen kaupunki - Tampereen kaupunki - Ajankohtaista - Artikkelit - 2018 - Heinäkuu]\nNuorten MM-kilpailut tuovat kansainvälistä vilskettä keskustaan\nJulkaistu 12.7.2018 11.35\nYleisurheilun nuorten MM-kilpailut näkyvät kaupunkikuvassa urheilijoina, taustajoukkoina ja kisaturisteina. Ratinan alue ja Laukontorin kävelysilta on koristeltu eri maiden lipuilla. Kilpailuväki majoittuu keskustan alueen hotelleissa, joten urheilijoita taustajoukkoineen näkyy paljon katukuvassa.\nKilpailuväki ja turistit tuovat kaupunkiin kansainvälistä tunnelmaa esimerkiksi Tampereen stadionia lähellä olevalle Laukontorille, jossa torimyyjät ja asiakkaat voivat aistia kisatunnelmaa lähietäisyydeltä.\nNoora Nykänen ja Ruut Salonen ovat kesätöissä kesäkahvila Kesämansikan grillikioskilla. MM-kilpailut ja lämmin kesäsää ovat tuoneet innokkaita kisavieraita nauttimaan torin tunnelmasta.\n– Kisaväkeä on käynyt paljon. He ovat halunneet testata suomalaisia grilliruokia. Makkaraperunat on ollut suosituin tuote, kertoo Nykänen.\nRuut Salonen ja Noora Nykänen ovat ensimmäistä kesää töissä Kesämansikan grillikioskilla\nTamperelainen Riitta Järventie myy eläkepäivillä tekemiään käsitöitä Laukontorilla. Hän kuvailee kuluvan kesän olleen erinomainen. MM-kilpailut ovat tuoneet väriä kaupunkiin, vaikka asiakasvirrassa kilpailuturistit eivät ole näkyneet erityisesti. Ulkomaisia matkailijoita on muutenkin niin paljon.\n– Ihanaa, kun kaupungissa tapahtuu. Tällaiset kisat ja kansainväliset ihmiset ovat väriläiskiä kaupunkikuvassa.\nRiitta Järventie myy Marimekko-kuosisia käsitöitä Laukontorilla.\nMustamakkara maistuu täydellisesti kisapäivän ruokatauolla. Nokialainen Ari Järvinen istuu torilla ystävänsä kanssa huilaamassa hetken stadionin vilinästä. Järvinen kertoo stadionin tunnelman olleen hyvä koko alkuviikon ajan.\nAamupäivisin väkeä on liikkeellä vähemmän, mutta illaksi tunnelma tiivistyy. Suomalaisten kannustushuudot ovat raikuneet katsomoissa. Järvisellä on kisalippu koko viikoksi.\n– Uskon, että nämä kisat nostavat Tamperetta maailmankartalle. Tapahtuma tuo hyvää mainetta kaupungille.\nAri Järvisellä on entinen kansallisen tason pikajuoksija.\nPortugalilaiset Filipa ja Manuel Dias ovat tulleet Tampereelle Tomarin kaupungista. Pariskunnan poika osallistui kymmenotteluun tiistaina ja keskiviikkona.\n– Olemme viihtyneet hienosti. Tampere on elävä ja kaunis kaupunki.\nFilipa ja Manuel Dias kannustivat poikaansa kymmenottelussa tiistaina ja keskiviikkona.